NAKON PET GODINA SUĐENJA: Odbijena tužba protiv Ljumovićeve i Tatar – Volim Podgoricu\nHome / NOVOSTI / Hronika / NAKON PET GODINA SUĐENJA: Odbijena tužba protiv Ljumovićeve i Tatar\nPravosnažnim presudama, nakon pet godina suđenja, odbijena je tužba Crnogorske komercijalne banke (CKB) protiv bivše generalne direktorice te banke Milke Ljumović i njene zamjerice Bose Tatar. CKB banka moraće da im nadoknadi 27.000 eura za troškove sudskog postupka.\nCKB je tvrdio da su Ljumovićeva i Tatar odobravanjem i realizacijom bankarskih kredita i izdavanjem garancija suprotno odrebama Zakona o bankama i statutu CKB-a nanijele veliku materijalnu štetu, u ukupnom iznosu od 6,75 miliona eura. Banka je tražila da njih dvije solidarno nadoknade štetu zbog sumnjivo odobrenih kredita za šest kompanija, u periodu od 10. januara 2005. i zaključno sa 21. januarom 2009. godine.\nTužene su tokom postupka ukazale da je tužba neblagovremena, što su sudovi na kraju i potvrdili. Sudija Privrednog suda Dijana Raičković je u aprilu 2017. godine utvrdila da je tužba CKB-a podnijeta 4. aprila 2014. godine, odnosno, nakon protoka zakonom propisanog roka od pet godina, a koji je predviđen odredbom Zakona o privrednim društvima (član 30 stav 8).\nPošto je Prviredni sud utvrdio da je tužba neblagovremena, odbio je predlog CKB-a da se odredi finansijsko vještačenje radi utvrđivanja visine tužbenog zahtjeva, jer izvođenje ovog dokaza nije bilo potrebno. Apelacioni sud je odbio žalbu CKB-a.\nNa početku procesa u prvostepenom postupku ovaj predmet je bio dodijeljen u rad sudiji Nataši Bošković, ali je nakon što je vraćen iz državnog tužilaštva, dodijeljen je sutkinji Raičković. CKB je u ovom postupku zastupala advokatska kancelarija “Velimirović & Partneri“, a tužene bankarke advokati Goran Rodić, Branislav Lutovac i Borivoje Trgovčević.\nCKB je na kraju procesa osporavao i dodijeljene troškove sudskog postupka u korist tuženih stranaka, pa je konačna pravosnažna presuda i odbijena žalba CKB-a, po tom osnovu, donijeta tek početkom juna ove godine. Ovu posljednju presudu je donijelo Vijeće Apelacionog suda kojim je predsjedavala Lidija Ivanović, a u kojem su još bile sudijeMilić Međedović i Nevenka Popović.\nSaznajte kakvo nas vrijeme očekuje danas - https://t.co/tsnuq5aUJw https://t.co/ZFTeBG2ek76 minuta ago\nDjelovi gradova bez struje - https://t.co/qYoeaPhaJX https://t.co/iSzlOjJ0YI28 minuta ago\nCrna Gora ponosna na Filipa Radovića, Vlada će nastaviti da podržava talentovane sportiste - https://t.co/xkKmbfqzmx https://t.co/rBERpLzh8b42 minute ago\nSPEKTAKULRANA PROVOKACIJA PRED VJEČITI DERBI: Navijači Partizana parkirali policijski auto ispred Marakane, odmah p… https://t.co/IhLE395XBr54 minute ago\nVujošević do kraja sedmice u Crnoj Gori, sprema se za iskaz pred SDT-om - https://t.co/7Lbo1h0gqf https://t.co/2Ar3VTi7ed59 minuta ago


Istraživanja: Nađe li Shell naftu, godišnji budžet TK-a bio bi veći za milijardu KM! - Srebrenik.NETwork\nIstraživanja: Nađe li Shell naftu, godišnji budžet TK-a bio bi veći za milijardu KM!\nNedavna odluka Vlade Federacije BiH, koja je odobrila potpisivanje memoranduma o razumijevanju s vodećim međunarodnom naftnom kompanijom Shell Exploration Company B. V. radi geoloških istraživanja nafte i plina na području Federacije, u samom je startu podijelila mišljenje javnosti u BiH.\nI dok se pojedine opozicione stranke u FBiH čude da je Shell bezuvjetno pristao na ispitivanja i višemilionska ulaganja u istraživanje, profesor Abdulah Bašić, bivši dekan Rudarsko geološkog fakulteta u Tuzli, koji se godinama bavio istraživanjima o postojanju nafte u BiH, pozdravio je odluku Vlade FBiH.\n– Shell ima interese ako pronađe naftu i uvjeren sam da će je naći. Sve manje kompanije koje su ranije istraživale naftu u BiH su njihove ispostave i nisu džaba pristali. S druge strane, trebamo biti ponosni na njihovo interesiranje jer je to vodeća svjetska kompanija iz ove oblasti. FBiH bi mogla imati korist od više milijardi maraka i smatram da je suludo to ne prihvatiti – rekao je Bašić za “Dnevni avaz”.\nInteres Shella u istraživanju, smatra Bašić, jeste i eventualni prioritet na poslovima eksploatacije koji bi, pored svega, najviše koristi donio BiH. Prema Bašićevim istraživanjima, pronalaskom nafte u FBiH, čije se zalihe procjenjuju na narednih trideset godina, mogla bi se ostvariti dobit od više desetina milijardi maraka.\n– Samo na području TK, po propisima od zarade pri eventualnoj eksploataciji, taj bi kanton imao godišnji budžet za milijardu maraka veći – tvrdi Bašić.


Kako izgleda sedište kompanije 21st Century Fox - Moj Enterijer – Kupatila, Nameštaj, Kuhinje, Garniture...\nSedište kompanije 21st Century Fox koje meri oko 15.000 metara kvadratnih, sada ima u potpunosti otvoreni plan prostora, sa ciljem promovisanja dobrostanja i dostupnosti na radnom mestu, dok istovremeno inkorporira ekrane masovnih medija koje poseduje.\nKompanija Gensler bila je angažovana od strane 21st Century Fox kako bi renovirala njihovo sedište, smešteno u Njujorku. Tokom redizajna ovog sedišta, kompanija Gensler transformisala je kancelarijski prostor u saradničko okruženje, refokusirajući napore koje ova kompanija čini sa ciljem poboljšanja iskustva zaposlenih i kreacije sadržaja.\nRadni prostori, koji okupiraju tri sprata, imaju stopostotno otvoreni plan prostora, poboljšane pogodnosti za zaposlene i jedinstveni displej koji slavi važne datume iz priče ove kompanije. Nekada podeljen po individualnim kancelarijama, radni prostor je sada transformisan tako da bude pristupačan i transparentan, menjajući sliku kompanije koju je ona imala sama o sebi i aktivirajući sve zaposlene.\nSa timovima koji su nekada bili rasprostranjeni na više spratova, dizajn Gensler studija sada promoviše fluidnost i povezanost, jer su implementirana brojna saradnička rešenja. Za prostore izvršnog i seniorskog osoblja, Gensler je umanjio efekat hijerarhije, smešajući popularna mesta za okupljanje i pogodnosti za zaposlene nadomak njihovih otvorenih kancelarija.\nNa ulazu svakog sprata, akcenti od crnog čelika, podovi od hrastovine i betonski zidovi sa teksturom drveta, u kombinaciji sa linearnim osvetljenjem, stvaraju savremeni, ali topao osećaj.\nIzvršni sprat sada ima centralni trg, sa tri destinacije koje ga aktiviraju i stvaraju dodatnu energiju. Galerijski prostor od osvetljenih staklenih ramova sadrži filmske rekvizite, kostime i arhivske kolekcije. Tu se takođe nalaze prostori za druženje i saradnju zaposlenih. U otvorenom prostoru za emitovanje, koji je inače centralna tačka ovog trga, zaposleni i klijenti se mogu okupljati kako bi uživali u vizuelnom sadržaju.\nOrnamentne plave plišane particije i zaobljene fotelje krase ovaj prostor, dok se u severnom delu trga nalazi deo sa užinama i pićima, sa Stumptown kafeterijom i šefovim stolom, gde se suši i specijalni mesni obroci pripremaju pred publikom.\nDalje od toga nalaze se radne stanice sa stolovima koji su modularni. Prostori nadređenih imaju particije od otvorenih polica, na kojima su izloženi različiti artefakti koji sa sobom nose istoriju televizije i filma, tako nastavljajući temu iz glavne galerije.\nInače, tri sprata su povezana betonskim stepeništem sa staklenim ramom.\nPROČITAJTE SLEDEĆI TEKST: Fascinantno predstavništvo kompanije NVIDIA


Kurti: Kosovski Srbi su pod stalnim pritiskom ilegalnih i kriminalnih struktura | Kosova.info\nDom|Vijesti|KOSOVO|Kurti: Kosovski Srbi su pod stalnim pritiskom ilegalnih i kriminalnih struktura\nKurti: Kosovski Srbi su pod stalnim pritiskom ilegalnih i kriminalnih struktura\nZa Kosovo je od posebnog značaja unapređenje demokratije, viši nivo lokalne demokratije i poboljšanje interakcije između centralnog i lokalnog nivoa, poručio je premijer Aljbin Kurti na završnoj ceremoniji projekta Savjeta Evrope “Promovisanje lokalne demokratije“. prenosi kosova.info\nKurti je istakao da se nada da će Savjet Evrope mobilisati resurse i angažovati se za saradnju sa Kosovom uprkos razlikama.\n“Lokalna demokratija znači da je građanin posvjećen osiguranju da lokalne politike odražavaju potrebe zajednice, a ne gradonačelnika. Ona zahtjeva aktivno učešće građana kako vlast ne bi postala samovoljna, korumpirana ili kako ne bi funkcionisala za interese pojedinaca”, rekao je Kurti.\nGovoreći o stepenu demokratije u opštinama na sevjeru, Kurti je rekao da je evidentno da su građani iz srpske zajednice pod stalnim pritiskom nasleđenih, nelegalnih i kriminalnih struktura koje djeluju van granica Srbije, van zakona. One, kako navodi, ometaju razvoj demokratije i aktivno učešće građana u institucijama republike.\nNaveo je da će se ova pitanja rešavati kroz vladin program vladavine prava i dijalog Vlade sa nevećinskim zajednicama na Kosovu.\nProjekat “Promocija lokalne demokratije”, koji je Savjet Evrope pokrenuo u julu prošle godine, ima za cilj unapređenje lokalne uprave, gdje je Kosovo prvi put stavljeno pod nadzor Kongresa lokalnih i regionalnih vlasti.\nKurti je istakao da podržava preporuke iz izvještaja, te da očekuje da će Kongres lokalnih i regionalnih vlasti, Ministarstvo lokalne samouprave i Zajednica opština zajedno raditi na istim ciljevima.\nČestitajući im na ostvarenju ovog projekta, Kurti je poželeo da se ova saradnja sa Savjetom Evrope nastavi i u narednim godinama.\nUstavni poništio odluku o razrešenju članova NNODSK\nŠaban Šabani prihvatio rezultat i čestita Behxhet Xheladiniju na pobjedi u Dragašu


TEORIJA ZAVERE - DREAM TEAM: Sigurna kuća za lovačke priče\nLovačke priče u narodu su poznate kao providne laži sa složenim zapletom. Iako predstavljaju lako štivo, njihov zaplet čini ih zanimljivim i izaziva osmeh na licu. I tim situacijama sve strane imaju svest o predstavljanju lažnog događaja kao stvarnog, ali ga prihvataju kao realnost zbog vesele atmosfere koju on izaziva. Međutim, kada lovačke priče nastanu u javnom preduzeću i dobiju državni pečat, posledice mogu biti nesagledive. Dodatni problem predstavlja podrška takvim pojavama i njihova zaštita iz najviših državnih institucija.\nU sledećem primeru saznaćete ko je zaštitnik lovačkih priča iz J.P.''putevi Srbije''.\nZahtev za pristup info.od javnog znalčaja - resorno ministarstvo from MilosevicG\nKnjiževni izraz ''Pokojnik'' Branislava Nušića, govori o sličnoj temi - društveno posrnuće u prevarama, pljačkama, izdajama i lažima. Na kraju ovog dela pisac je ponudio i jedno od mogućih rešenja - odbacivanje vlastitog identiteta i beg od nakaradnog društvenog sistema na neko drugo zdravije mesto - uređeniju državu:\nJ.P. Ilirija from Goran on Vimeo.\nI dok čekamo postupanje Poverenika po Žalbi, razmišljamo o Nušićevom predlogu, nožemo pogledati još neke komične primere.\nDa li će se neko uvrediti ako ovaj dobijeni odgovor od zvaničnika resornog ministarstva uporedim sa odgovorom jednog televizijskog junaka?\nNažalost, za sada još nije nađeno rešenje za ovakve slučajeve, mada je i za takve situacije autor ovog tv serijala ponudio izlaz (što ne treba bukvalno shvatiti, zbog vlastite budućnosti):\nОбјавио Goran Milošević у 6/12/2016 01:22:00 пре подне


Gašić: Srpsku očekuje odlična turistička sezona\n20. Jun 2022 970\nMinistarka trgovine i turizma Republike Srpske Suzana Gašić izjavila je da turistički pokazatelji za prvi dio ove godine govore da se turizam u Srpskoj oporavlja nakon pandemije, izrazivši uvjerenje da se, uz projekat vaučera i povećano interesovanje domaćih, kao i gostiju iz inostranstva, može očekivati odlična turistička sezona.\nOna je napomenula da se od 1. jula nastavlja i sa projektom turističkih vaučera, koji su u prethodnom periodu naišli na jako dobar odgovor javnosti.\n- Kroz ovaj projekat mnogu naši građani su prvi put posjetili neke od destinacija u Srpskoj i upoznali ljepote naše zemlje. Vjerujemo da će veliki broj naših sugrađana iskoristiti mogućnosti ovog projekta i od 1. jula do 30. oktobra posjetiti neke od domaćih destinacija - rekla je Gašićeva u intervjuu Srni.\nPOVEĆANjE TURISTIČKOG PROMETA DOVEŠĆE DO RASTA ZAPOSLENOSTI\nGašićeva je najavila da će u narednom periodu poseban akcenat biti na razvoju seoskog, kao i planinskog i banjskog turizma, naglasivši da će sve ovo, uz povećanje turističkog prometa, dovesti i do povećanja zaposlenosti u Srpskoj.\nOna je istakla da će posebna pažnja biti posvećena i unapređenju promocije domaćih destinacija u međunarodnim okvirima, te sprovođenja projekata koji će dovesti do unapređenja kvaliteta usluga.\nGašićeva je rekla da će u narednom periodu aktivnosti Ministarstva biti fokusirane na realizaciju strateških ciljeva zacrtanih Strategijom razvoja turizma.\n- Ova strategija predstavlja nastavak aktivnosti na unapređenju pravnog i regulatornog okvira u turizma, te kreiranju podsticajnog okruženja i otvaranja prostora za razvoj turističke infrastrukture i razvijanje novih turističkih proizvoda - rekla je Gašićeva.\nNEMA STRAHA OD NESTAŠICE ROBE\nGašićeva je istakla da nema straha od nestašica robe u Republici Srpskoj i da je stanje na tržištu stabilno.\n- Kada govorimo o snabdjevenosti tržišta u Republici Srpskoj, službe Ministarstva kontinuirano prate stanje na tržištu i ono što moram istaći jeste da je tržište u Srpskoj stabilno i da nema straha od nestašica robe - izjavila je Gašićeva.\nOna je navela da je Ministarstvo trgovine i turizma, u skladu sa zaključcima Vlade Republike Srpske, realizovalo interventne nabavke osnovnih životnih namirnica, te da je dio njih usmjeren kao pomoć radu javnih kuhinja u Srpskoj i socijalno ugroženim kategorijama stanovništva.\nGašićeva je najavila da će u narednoj sedmici biti preuzete namirnica /konzerve, ulje, so, šećer/ za potrebe javnih kuhinja u Srpskoj, te im biti distribuisane šestomjesečne količine brašna.\n- Svakako, naše službe će nastaviti da prate stanje na tržištu i, u skladu sa nadležnostima, predlažu mjere u slučaju potrebe za intervencijom kao što je to bio slučaj kada su donesene uredba o ograničenju marži na naftu i naftne derivate, te izmjena uredbe kojom su dodatno smanjene marže na osnovne životne namirnice - rekla je Gašićeva.


Amerika šalje ratne brodove u pomoć Rusima u održavanju Olimpijskih igara u Sočiju - Put vjernika\nAmerika šalje ratne brodove u pomoć Rusima u održavanju Olimpijskih igara u Sočiju\nSvjetske sile odlučne su da pod svaku cijenu održe Olimpijske igre u Sočiju, mjestu genocida nad muslimanima, pa čak i ako to podrazumijeva slanje ratnih brodova u zaštitu ovog paganskog okupljanja u slavu bogova sa Olimpa.\nKako prenosi Nbcnews, Pentagon je formalno objavio u četvrtak da planira da pošalje dva ratna broda u Crno more kao “razumna mjera opreza” u slučaju “terorističkog napada” na Olimpijske igre u Sočiju.\nAdmiral Džon Kirbi, glasnogovornik Pentagona, naglasio je da ruska vlada uzima Olimpijske igre “veoma, veoma ozbiljno.” On je rekao da su Sjedinjene Države spremne pomoći, iako “nije bilo takvih zahtjeva”.\nVojni dužnosnici su rekli da bi vojni brodovi mogli biti upotrebljeni za “evakuiranje Amerikanaca” u slučaju napada.\nKirbi je također odbacio mogućnost da bi američka tehnologija za detektovanje i odbranu protiv daljinski-kontroliranih bombi mogla biti podjeljena sa Rusima tokom Olimpijade.\nRusija planira potrošiti 50 milijardi dolara na Zimske olimpijske igre u gradu Soči, kojeg Kavkaski emirat smatra gradom na teritoriji zapadnog dijela svog emirata.\nMudžahidi Kavkaskog Emirata su također odlučni u nastojanju da osujete održavanje olimpijskih igara na mjestu gdje su Rusi 1860-ih i 1870-ih godina sproveli genocid nad muslimanima ove regije nakon što je turska vojska izgubila rat sa Rusijom. Prema podacima koje navode stanovnici Kavkaza, Rusi su ovom prilikom ubili milion muslimana, Čerkeza, Nogaja, Kabardinjana i drugih, dok je do milion do milion i po protjerano sa njihovih vjekovnih ognjišta.\nPrema zvaničnim dokumentima carista (zvaničnici Carske Rusije) , više od 400 000 Čerkeza je ubijeno, dok je 497 000 prisiljeno da se iseli u Tursku, dok je tek 80 000 ostavljeno da živi na svom ognjištu. (Wikipedija)\nZbog ovog genocida, Čerkezi i drugi kavkaski narodi doživljavaju Olimpijske igre u Sočiju kao uvredu, jer je Soči bio luka sa koje je prognano do milion i po muslimana.\nAmerika mijenja ratne taktike protiv islama Amerika u Siriju šalje ubice iz terorističke organizacije "Blackwater" da ubijaju mudžahide Vrste kockanja i igara na sreću: Neki savremeni oblici kockanja U Saudiju se vraća obožavanje vatre\nPrethodni članakJevrejski dužnosnik: Džihadisti će napasti “Izrael” nakon pada Asada\nNaredni članakAllahov keramet u Siriji: Dječak izvađen živ ispod ruševina (VIDEO)\nAkida 4. Januara 2022.\nAkida 13. Januara 2022.\nAkida 23. Februara 2017.


Vozač motornog vozila - specijalista, peti stepen, vanredno školovanje\nVozač motornog vozila - specijalista - peti stepen\nVozač motornog vozila - specijalista - Audio verzija\nUkoliko neko ko je imao prilike da stekne diplomu za treći stepen za zanimanje vozač motornih vozila ili, pak poseduje diplomu za zanimanje tehničar drumskog saobraćaja, IV stepen, a uz to ima minimalno 21 godinu, želi da se kvalifikuje za zanimanje vozač motornog vozila - specijalista on to može da učini ukoliko ispunjava i ostale zahteve. A ti zahtevi se odnose na posedovanje minimalno 2 godine iskustva rada u toj struci, te bi zainteresovani kandidat trebalo i da poseduje vozačku dozvolu odabrane kategorije i to najmanje tri godine.\nObično se od dokumenata za upisivanje zahteva da se priloži izvod iz matične knjige rođenih, to jest krštenica i to bez obzira da li je u pitanju original ili overena fotokopija, kao i vozačka dozvola, to jest njena kopija, odnosno lična karta i to se najčešće zahteva da bude overena kopija. Uz to, kandidati bi trebalo da prilože i overene fotokopije svedočanstva, kao i diplome, te da dostave i uverenje o radnom iskustvu i to u trajanju od najmanje dve godine u ovoj struci.\nOsobe koje se kvalifikuju za zanimanje vozač motornog vozila - specijalista obavljaju poslove upravljanja motornim vozilima određene kategorije, poput na primer autobusa i kamiona ili različitih specijalnih vozila. Oni mogu da se zaposle u oblasti prevoza putnika, odnosno robe, a tokom trajanja školovanja će se specijalizovati i da vode svu dokumentaciju koja je potrebna i koja se odnosi uglavnom na prevoz tereta.\nIsto tako, učenici koji žele da se kvalifikuju za navedeno zanimanje, će tokom školovanja uče i kako se vrše popravke nekih osnovnih kvarova koji mogu da se dese na konkretnom vozilu, jer to spada takođe u domen ovog posla. Uz to, svako ko je stekao kvalifikacije za zanimanje vozač motornog vozila - specijalista je zadužen i za poslove nadzora kod zaštite tereta za vreme prevoza, odnosno utovara i istovara.\nNastavni program za sticanje diplome za ovo zanimanje, svakom kandidatu omogućuje i da se upozna sa odredbama zakona o bezbednosti saobraćaja, a pored toga će savladati i sva znanja koja su vezana za uslugu putničkog saobraćaja i prevoza robe.\nObično sticanje diplome za zanimanje vozač motornog vozila-specijalista podrazumeva i praktičan deo, a osoba koja želi da stekne ovu diplomu će tokom školovanja imati obaveznih ukupno 6 predmeta, kao i praktičnu nastavu. Od obaveznih predmeta su zastupljeni strani jezik, zatim predmeti motorna vozila i bezbednost saobraćaja, kao i organizacija prevoza, a tu su i predmeti drumski saobraćaj i transport, odnosno specijalistička teorija i praktična nastava.\nKandidat koji bude postao vlasnik diplome za zanimanje vozač motornog vozila - specijalista može čak i da aplicira za radno mesto vozača vatrogasnog vozila ili kamiona određene tonaže, kao i sličnih specijalističkih vozila, a isto tako može i da radi u oblasti drumskog saobraćaja, to jest da se bavi prevozom putnika i robe.\nSpisak gradova za zanimanje - Vozač motornog vozila - specijalista


petak, 17. jun 2016. 16:52h\nPančevo, Stara Pazova, Ruma, Inđija i Kula najuspešniji su vojvođanski gradovi i opštine po postignutim rezultatima u domenu lokalnog ekonomskog razvoja u poslednjih deset godina Pančevo.MOJKraj.rs/arhiva\nU izveštaju Nacionalne alijanse za lokalni ekonomski razvoj – NALED, Pančevo je istaknuto kao pozitivan primer i uzor za druge gradove sa 90.16 % rešenih predmeta, navodi se u saopštenju Gradske uprave Pančevo.\nTakođe, Pančevo, Stara Pazova, Ruma, Inđija i Kula najuspešniji su vojvođanski gradovi i opštine po postignutim rezultatima u domenu lokalnog ekonomskog razvoja u poslednjih deset godina, pokazalo je istraživanje „Kapaciteti za LER u Vojvodini“, koje je sproveo NALED uz podršku Pokrajinskog sekretarijata za međuregionalnu saradnju i lokalnu samoupravu.\nIzveštaj NALED-a, koji je nastao deceniju nakon što su opštine dobile veću odgovornost za sopstveni razvoj, za cilj je imao analizu administrativnih, kadrovskih i tehničkih kapaciteta lokalnih samouprava u Vojvodini za podršku postojećoj privredi i privlačenje investicija, a fokus je stavljen na kancelarije za lokalni ekonomski razvoj (KLER) i njihovu sposobnost da se bave tim poslovima.\nRangiranjem je obuhvaćeno 35 od 45 gradova i opština koje su učestvovale u istraživanju, a u Top 10 ušli su i Pećinci, Sremska Mitrovica, Novi Bečej, Subotica i Apatin. Najveći vojvođanski grad Novi Sad je na 15. mestu, Vršac je bio za jednu poziciju bolji, Zrenjanin se našao na 19. mestu, Beočin je zaslužio 22. poziciju dok je Šid 24.\nIstraživanje pokazuje da je osnivanje i funkcionisanje KLER-a neophodan uslov za uspeh u podsticanju lokalnog ekonomskog razvoja ako se koristi zajedno sa drugim instrumentima kao što su efikasna administracija, elektronska uprava, ulaganje u infrastrukturu, transparentna i podsticajna politika nameta i dr.\nGrad Pančevo radi na tome da ostvari još veći napredak u sprovođenju procedure i elektronskog sistema i postigne odlične rezultate u pogledu pružanja usluga i stvaranja efikasne administracije kao preduslova za ekonomski razvoj.\nnajbolja lokalna samouprava\nelektronski sistem za građevinske dozvole


Početna » Izdvajamo • Prenosimo » Prištinski Savet za ljudska prava traži istragu protiv igumana Save Janjića zbog „ratnih zločina“\nPrištinski Savet za ljudska prava traži istragu protiv igumana Save Janjića zbog „ratnih zločina“\n11. aprila 2021. admin\nSavet za zaštitu ljudskih prava i sloboda iz Prištine saopštio je da bi protiv igumana manastira Visoki Dečani Save Janjića trebalo pokrenuti istragu zbog ratnih zločina.\nSavu Janjića, prema mišljenju Saveta, treba istražiti zbog njegove „uloge pre i tokom rata na Kosovu, zbog civila zatočenih u manastiru Dečani“, zbog čega, smatraju, on snosi glavnu odgovornost, objavio je prištinski „Reporteri“.\nOčigledno nezadovoljni upozorenjima koje iguman Sava često upućuje zbog ugroženosti SPC na Kosovu i Metohiji, iz Saveta za ljudska prava insistiraju da se sprovede „istraga o manastiru Dečani i mogućoj umešanosti Save Janjića u kršenje ratnih zakona i humanitarnog prava“, preneo je portal Kosovo onlajn.\n„Posle 21 godine od završetka rata, reći da je manastir Dečani ugrožen je besmislica. Sava Janjić sada se žali da kosovski Albanci i institucije ugrožavaju manastir Dečani. U međuvremenu ne sprovodi međunarodne sporazume, poput odluka Ustavnog suda, ne prihvata kosovske institucije i državu Kosovo, a odluke sudova prihvata selektivno“, kaže se u saopštenju te organizacije.\nPrištinski Savet za zaštitu ljudskih prava i sloboda je istakao da manastir Dečani „ne samo da nije ugrožen od Albanaca ili kosovskih institucija, već i prema Ahtisarijevom planu i važećim zakonima uživa ekstrateritorijalni status“.\n„Pravo na ispovedanje religije na Kosovu regulisano je Zakonom o verskim slobodama i pravima i, s tim u vezi, Kosovo je ispred mnogih zemalja u regionu. Poslednjih godina međuetnički incidenti naglo su opali, pa su neistinite tvrdnje Save Janjića i Srbije da su Srbi na Kosovu ugroženi, da se pljačkaju pravoslavne crkve. Iguman Sava Janjić, umesto da se bavi verskim i duhovnim pitanjima, širi lažne vesti i dirigent je srpske propagande na Kosovu“, kaže se u saopštenju.\nSavet navodi da Sava Janjić „pretvara manastir Dečani u ambasadu Srbije i u propagandni centar“.\nKategorija: Izdvajamo, Prenosimo Oznaka: Sava Janjić, Iguman, Manastir Visoki Dečani\nEmisija “Pitajte sveštenika” sa sveštenikom Nemanjom Krivokapićem


Održana prva sednica Privrednog saveta u 2019. godini - www.025.rs\nwww.025.rs / SOMBOR / Održana prva sednica Privrednog saveta u 2019. godini\nNa prvoj sednici Privrednog saveta grada Sombora u ovoj godini članovi saveta su raspravljali o osam tačaka dnevnog reda. Šesnaestom sednicom Privrednog saveta predsedavao je Ivan Kamerer, načelnik Odeljenja za privredu i turizam, zbog ostavke dosadašnjeg predsednika Dmitra Pavlevskog, direktora „Somboled“ d.o.o. Za novog predsednika članovi su jednoglasno predložili Slobodana Lovrića, direktora preduzeća „Sinagoga“ d.o.o. Sombor, za njegovog zamenika predložen je Sava Dojić, gradski većnik za oblast finansija i privrede. Ovi predlozi dostavljaju se Gradskom veću grada Sombora na razmatranje i usvajanje.\nGradski većnik za oblast finansija i član saveta Sava Dojić izložio je Lokalni akcioni plan zapošljavanja za 2019. godinu. Ovaj plan reguliše ciljeve i prioritete programa zapošljavanja na osnovu podataka dobijenih od NSZ. U budžetu grada Sombora za 2019. godinu za aktivne mere zapošljavanja planirana su sredstva u ukupnom iznosu od 15 miliona dinara. Lokalnim akcionim planom predviđene su subvencije za samozapošljavanje, zapošljavanje teže zapošljivih lica na novootvorenim radnim mestima i javni radovi u seoskim područjima. Predočeno je da su Nacionalna služba za zapošljavanje i Centar za socijalni rad od sada povezani sa svojim evidencijama i da se radi na tome da se što više radno sposobnih korisnika socijalne pomoći zaposli pomoću ovih mera. LAP za zapošljavanje grada Sombora prihvaćen je od strane članova privrednog saveta uz određene sugestije.\nGradonačelnica Dušanka Golubović izvestila je članove Privrednog saveta o učešću Sombora na II Forumu lokalnih samouprava u Španiji. Ovaj boravak i predstavljanje Sombora dogovor je dva Ministarstva spoljnih poslova Srbije i Španije. Gradonačelnica je istakla da je učešće na ovom Forumu bilo veoma konstruktivno i da je Sombor jedan od dvadeset gradova koji su potpisali protokol o saradnji sa Seviljom, što su članovi saveta pozdravili kao dobar razvojni potencijal.\nTags: nastupajuća godina, Privredni savet, prva sednica


HR mediji o Dejtonu i Srbiji koja "sistemski pravi haos"\nHR mediji o Dejtonu i Srbiji koja „sistemski pravi haos“\nTanjug 14. decembra 2020. 12:01\nZAGREB – Godišnjica Dejtona povod je za za nove napade na Srbiju i politiku njenog predsednika Aleksandra Vučića, poput ocene politickog analitičara Davora Đenera da haos u Bosni i Hercegovini sve više raste „jačanjem režima Vladimira Putina i Aleksandra Vučića“.\nU intervjuu za osiječki Glas Slavonije, Đenero se, govoreći o 25. godišnjici Dejtonskog sporazuma i položaju Hrvata u BiH, pozvao na nečiju izjavu da se BiH udaljila od Dejtona, ali da se nije primakla Briselu.\n„Problem je što je međunarodna zajednica odustala od BiH, što je zamućena nekad sasvim jasna perspektiva o toj državi, što Rusija i Srbija sistemski stvaraju haos i blokiraju demokratsku konsolidaciju“, kaže Đenero.\nOn tvrdi da je malo verovatno da će s ovim naraštajem političara koji su na sceni u BiH biti moguće napraviti neki prodor.\n„Nažalost, ambicije koje je EU pokazivao, na primer britansko-nemačkom inicijativom i idejom individualnog pristupa BiH u procesu pristupanja EU, istopile su se, a političke klase u BiH se zbog toga uopšte ne brinu“.\nPreviše je, kaže, neizvesnih činilaca da bi se mogle raditi bilo kakve političke prognoze.\n„Tek treba videti hoće li nova američka administracija, zajedno s EU-om, vratiti stari sjaj evroatlantizmu, hoće li biti sposobni da potisnu razorni uticaj Putinove Rusije na Balkan“, kaže Đenero, pa „poentira“:\n„Tek treba videti je li Vučićev autoritarni režim dugoročna sudbina Srbije, preti li toj državi možda još gori scenario od tog ili postoji nada da će se Srbija normalizovati i evropeizovati“.\n„Tek kad to vidimo, moći će da se pokuša sa modeliranjem pregovora o budućnost BiH i raspravljati o modelu uključivanja te države u evropsku integraciju i evroatlantske strukture“, kaže Đenero.\nI uticajni Jutarnji list bavi se istom temom, tako što je preneo tekst Dojče vele radija, čija suštinska poruka je da se Srbija mora „slomiti“, kako bi se ukinula Republika Srpska.\nDa je Srbija na čelu sa Aleksandrom Vučićem ključni problem za održivost BiH i za uspostavljanje mira na Balkanu za nemački radio obrazlaže predsednica Helsinškog odbora za ljudska prava Sonja Biserko.\nOna navodi da je cilj Beograda „zaokruživanje osovine Beograd-Banjaluka-Podgorica-Kosovska Mitrovica“ i da takav plan mora biti osujećen.\n„Takva politika Srbije ima snažan uticaj na odnose u regionu, jer deluje kao destabilizujući faktor koji preko srpskih zajednica u svim susednim zemljama sprečava integraciju i konsolidaciju tih zemalja“, ocenjuje Biserko, prenosi Jutarnji list.\n„Republika Srpska je ratni plen od kojeg Srbija neće lako odustati. U strategiji o bezbednosti Srbije, opstanak RS je prioritet“, navela je Biserko.\nBeograd, kaže ona, smatra da je uspostavio dobre „diplomatske odnose sa svim centrima moći u svetu“ i da je time dobio na geostrateškom značaju.\n„Tokom poslednje četiri godine Beograd je uspeo da dođe do Trampove administracije, što ga je ohrabrilo da pojača svoje ometajuće prisustvo, kako u Bosni, tako i u Crnoj Gori i na Kosovu, čak do tačke koja je otvarala mogućnost ‘rekompozicije'“ Balkana, kaže Biserko.\nBez rešavanja pitanja Bosne i Hercegovine „stabilnost Balkana ostaje upitna“, zaključuje ona i dodaje da je, da bi se to postiglo, neophodno sprečiti uticaj i Srbije i Hrvatske.\nPosebno je, kaže, „opasan dvovekovni imperijalizam Srbije“:\n„Da bi Bosna postala funkcionalna država, nužno je pre svega staviti tačku na promenu granica i sprečiti uticaj, kako Srbije. Posebno je opasan dva veka dugi imperijalizam Srbije. Reafirmacijom postojećih granica uz čvrsto jemstvo međunarodne zajednice moguće je ukloniti maligni uticaj svih pretenzija, posebno onih srpskih, i tek je tada moguće očekivati da se tri naroda u Bosni okrenu vlastitoj agendi. To podrazumijeva i uspostavljanje državnog identiteta, jer bez toga se ostavlja prostor dezintegracijskim trendovima“, citira Jutarnji.


Većinski kapital treba da ostane državni : Nadlanu.com\nVećinski kapital treba da ostane državni\nObjavljeno 9. apr 2008. / 00:00:00\nPrivatizacija društvenih vodoprivrednih preduzeća u Srbiji trebalo bi da bude sprovedena tako da vlasništvo u njima bude mešovito, ali da isti deo kapitala ostane u vlasništvu države, rečeno je juče na sastanku grupacije za vodoprivredu u Privrednoj komori Srbije.\nSekretar te grupacije Dragoslav Jovanović je rekao da bi posle privatizacije država trebalo da ima najmanje 51 odsto vlasništva u tim preduzećima, jer su radovi koje ona izvode od velikog javnog interesa, a to su odbrana od poplava, regulisanje kanalske mreže i drugo. Privatizacija tih preduzeća trebalo bi da bude završena do kraja 2008, ali bi zbog političkih prilika u zemlji mogla da bude odložena, dodao je Jovanović. On je ukazao da u Srbiji ima 14, a u Vojvodini 16 društvenih vodoprivrednih preduzeća spremnih za privatizaciju, u kojima je zaposleno po 50 radnika.\nPredstavnik Republičke direkcije za vode Saša Kulić rekao je da bi Srbija trebalo da se reši društvene svojine i da bi društvena vodoprivredna preduzeća većinski kapital trebalo da prenesu na javna vodoprivredna preduzeća, a ostatak kapitala trebalo bi da pređe u privatno vlasništvo. Na taj način bi država imala mogućnost da utiče na njihov rad i imala kontrolu nad njihovom delatnošću, koja je od javnog interesa.


15/09/2015\tby udruzenje\tin Vesti\nPovodom napisa u pojedinim medijima o mogućoj prodaji Državne lutrije Srbije, Udruženje priređivača igara na sreću Srbije (UPIS) želi da ukaže na neophodnost velikog opreza pri potpisivanju bilo kakvih novih ugovora Državne lutrije Srbije, pre svega sa stranim operaterima. Negativne posledice eventualno olako potpisanih ugovora, pored direktne štete po državu, posredno i neposredno se mogu veoma negativno odraziti i na privatne priredjivače. Stoga je UPIS veoma zaintresovan da sve poslovne i pravne aktivnosti oko budućih poslovnih aranžmana Lutrije, kao i oko njene eventualne prodaje budu transparentni i u skladu sa zakonima i tržišnim standardima uobičajenim u savremenim državama kao i principima proklamovanim od strane Vlade Srbije.\nNaime, ovo nije prvi put da strane firme pokušavaju da naprave ugovor sa Lutrijom ili da je kupe. Principijelno, UPIS pozdravlja otvoreni dijalog, ali smatramo da javnost, pre svega stručna, mora biti do kraja uključena u sve detalje kako bi se postigao najbolji efekat i za Državnu lutriju Srbije i za privatne priredjivače i u krajnjem za državni budžet i sve građane Srbije. UPIS zastupa načela zdrave konkurencije i zbog toga smatramo da nije dopušteno da se na bilo koji način i sa bilo kakvim opravdanjem proširuje monopol za bilo koga, a pogotovo ne na štetu domaćeg privatnog sektora.\nTakodje, želimo da ukažemo na činjenicu da je Državna lutrija Srbije samo jednu godinu (2012) poslovala sa minusom iz dobro poznatih razloga, a sadašnje rukovodstvo je uspelo da u 2013. i 2014.godini stabilizuje poslovanje i ostvari odličan profit. Zato ne vidimo razlog da se poslovanje Lutrije sada olako prepušta bilo kome jer efekat takvog poslovnog aranžmana bi bila samo podela postojeceg i budućeg profita i izvlačenje novca za račun strane kompanije.\nPrvi i najčešći zahtev potencijalnih stranih partnera je proširenje monopola Lutrije, a sve sa lažnim obećanjima da će se tako suzbiti crno tržište i povećati prihodi države. Pri tome, obećavaju se nemogući novčani iznosi koji su nezamislivi svakom zdravom razumu i realnom stanju na domaćem tržištu igara na sreću. Logika stranih kompanije jeste da se po svaku cenu uspostavi početni odnos sa državom, a zatim da se diktiraju uslovi rada i poslovanja na tržištu, odnosno da celokupno tržište pod monopolskim uslovima promeni strukturu i zakonskim odredbama iz ruku domaćih priredjivača predje u ruke stranog priredjivača.\nPoslednje akcije Poreske uprave u saradnji sa policijom na suzbijanju nelegalnog tržišta samo potvrđuju ono što UPIS tvrdi već godinama – Za suzbijanje nelegalnog tržišta nije neophodan milionski vredan softver već isključivo postojanje volje da se od strane nekorumpirane inspekcije sprovede čvrsta i odlučna akcija.\nNikakav softver ne može pomoći ako na terenu postoje neregistrovni priredjivači kao što se pokazalo u praksi.\nNEPRIHVATLJIVI USLOVI STRANIH KOMPANIJA\nU prethodnom periodu imali smo priliku da se uverimo u polazne zahteve američke kompanije i smatramo da su oni samo početna osnova za mnoge stvari koje su nedopustive u bilo kojoj savremenoj državi. Naime, neki od postavljenih zahteva su takvi da su verovatno i sada aktuelni:\nZahtev za oslobadjanje od poreza i doprinosa ako se primi par stotina radnika (domaći priredjivači već imaju zaposleno oko 10.000 radnika i niko nije dobio nikakvo oslobađanje od plaćanja poreza i doprinosa, naprotiv, obaveze se konstantno povećavaju).\nZahtev za oslobadjanje od poreza ukoliko se otvori odredjeni broj slot klubova (domaći priredjivači imaju otvorenih oko hiljadu klubova i niko nije oslobodjen od poreza).\nZahtev za eksluzivitet na odredjenim lokacijama.\nZahtev za uvid u poslovne tajne Lutrije.\nZahtev za obećanje naše Vlade da će menjati poslovni ambijent samo u pravcima koji odgovaraju proširenju monopola, što je u suprotnosti sa Lisabonskim preporukama, koje upravo suprotno, nalažu smanjivanje i ukidanje monopola.\nZahtev za zamenu uobičajenih ‘’stand alone’’ mašina na tržištu sa tzv. vlt mašinama (što je pravni i poslovni presedan bez premca, jer je nezamislivo da se već ogroman uloženi novac u ceo sistem ‘’stand alone’’ mašina praktično baci), a sve pod izgovorom da je vlt sistem bolji za kontrolu i suzbijanje pranja novca. Napominjemo da je sistem uobičajenih ‘’stand alone’’ mašina apsolutno siguran i da postoje savremeni tzv. SAS protokoli za kontrolu, koji predstavljaju svetski priznati standard, a koje mi kao priredjivači od ugleda na ovim prostorima već posedujemo. Realno je da pretpostavljamo da bi sledeći korak bio da strani operater ponudi svoje mašine, naravno ekskluzivno i po ekskluzvnoj ceni koju ćemo svi domaći priređivači morati da plate.\nZahtev za uvodjenje novog, skupog informacionog sistema za povezivanje slot mašina, koji ce ponovo placati ili Lutrija, ili država ili privatni priredjivači, a korist će imati samo pojedinci. Još jednom podsećamo da je kod legalnih priredjivača u Srbiji već u upotrebi svetski priznat i odobren sistem sa tzv. SAS protokolima, koji je potpuno pouzdan, transparentan i ne dozvoljava nikakve manipulacije. Dodatna opasnost su znatni troškovi koji će se plaćati za održavanje tog novog sistema, jer su privatni priredjivači već previše opterećeni različitim fiskalnim i parafiskalnim nametima, naknadama, taksama i ukupnim troškovima poslovanja.\nZahtev da se praktično stopira dodeljivanje licenci za internet kladjenje i internet gaming dok se ne potpišu ugovori sa stranom kompanijom (pretpostavka je da će onda uslediti druga faza, da se na različite načine ospore domaći priredjivači, a zatim i praktična blokada za dodeljivanje licenci za internet).\nTakođe, vrlo izvesno se može očekivati da strani operater traži odredjeni procenat zarade Lutrije na ime partnerskog odnosa izmedju Lutrije i stranog priredjivača, ali da se ogroman deo ukupne dobiti izvuče preko naknade za korišćenje softvera stranog priredjivača, iako je Državna Lutrija Srbije upravo krenula po prvi put u svom poslovanju u strateški projekat izrade sopstvenog softvera što je po našem mišljenju neophodno, da bi konačno izašla iz zavisnog položaja u kome je nepotrebno bila godinama.\nAPEL I PODRŠKA VLADI SRBIJE\nOno na čemu mi insitiramo jeste ravnopravna tržišna utakmica, legalnost i poštovanje zakona, smanjenje i ukidanje monopola, poštovanje Lisabonskih preporuka i direktiva Evropske komisije kao jedan od osnovnih preduslova za pridruživanje Evropskoj uniji. Istovremeno, to će direktno doprineti stvaranju što bolje poslovne klime, kako u oblasti igara na sreću, tako i u svim drugim oblastima, a posledično i povećanju zaposlenosti, rastu budžetskih prihoda i ukupnog standarda gradjana.\nGlobalno, gledano sa stanovišta države, strani monopolski priredjivač igara na sreću na tržištu može doneti samo odliv novca iz zemlje i ništa više. Zbog toga se mi zalažemo za tender koji ce biti transparentan prilikom donošenja ovako bitnih odluka. Takođe, zalažemo se za kontrolu i poštovanje zakona u delu da je zabranjeno učestvovanje naših gradjana u igrama na sreću van Republike Srbije (ovo takodje predstavlja odliv novca iz države).\nKonačno, smatramo da predmet svakog ugovora sa Državnom Lutrijom mora da bude javan, da se treba raspisati tender i da mora postojati više ponuda. U suštini, nužno je u potpunosti primeniti i poštovati Zakon o javnim nabavkama.\nUPIS pruža punu podršku Vladi Srbije u nameri da sve aktivnosti oko eventualnih ugovora Lutrije sa stranim partnerima budu javne i striktno u skladu sa važećim zakonima. Takođe, UPIS apeluje na Vladu Srbije i nadležna ministarstva da onemoguće olaku prodaju resursa Državne lutrije i u potpunosti sagledaju sve potencijalne opasnosti od netransparentnih i neprincipijelnih ugovora prvenstveno po državni budžet Republike Srbije.\nTakođe, UPIS pruža puno podršku novom rukovodstvu Poreske uprave koje se sa sopstvenim unutrašnjim resursima uspešno uhvatilo u koštac sa nelegalnim tržištem igara na sreću u Srbiji.


Moguće vanredne mjere Fejsbuka zarad regulisanja sadržaja povezanog sa izborima - Glas Srpske\nMoguće vanredne mjere Fejsbuka zarad regulisanja sadržaja povezanog sa izborima\nSrna 26.10.2020 11:21\nNjUJORK- Američka kompanija "Fejsbuk" mogla bi da uvede vanredne mjere regulisanja sadržaja u slučaju sukoba povezanih sa izborima i nereda u SAD-u, piše "Vol strit žurnal", pozivajući se na neimenovane upućene izvore.\nPrema pisanju američkog lista, "Fejsbuk" namjerava da smiri potencijalno nasilje uz pomoć alata koji su posebno razvijeni za takozvane zemlje rizika.\n"Potrošili smo nekoliko godina na izgradnju bezbjednijih i sigurnijih izbora. Iskoristili smo lekcije od prethodnih izbora, unajmili stručnjake i izgradili nove timove sa iskustvom u raznim područjima kako bismo se spremili za razne scenarije", saopštio je portparol "Fejsbuka" Endi Stoun.\nAlati koje "Fejsbuk" planira da koristi ranije su dizajnirani za zemlje "sa rizikom" i već su upotrijebljeni u Mjanmaru i Šri Lanki. Oni omogućuju zadržavanje širenja sadržaja i spuštaju prag za identifikovanje potencijalnih zapaljivih objava, prenio je "Sputnjik".\n"Fejsbuk" će mjere sprovesti samo u slučaju kritične situacije koja može dovesti do nasilja povezanog sa izborima, piše "Vol strit džurnal" i dodaje da će, ukoliko kompanija odluči da koristi te alate, biti transformisane informacije koje dolaze do miliona Amerikanaca.\nList dodaje da su plan kritikovali pojedini članovi tima "Fejsbuka" i predstavnici Republikanske i Demokratske stranke koji vjeruju da će mjere ugroziti političku diskusiju.\nPredsjednički izbori u SAD biće održani 3. novembra, a u pojedinim američkim državama već je počelo rano glasanje.


ODRŽANA RADIONICA :“FINANSIRANjE MALIH I SREDNjIH PREDUZEĆA“ – Garantni Fond Republike Srpske\nODRŽANA RADIONICA :“FINANSIRANjE MALIH I SREDNjIH PREDUZEĆA“\nDana 14.06.2018. Ministarstvo industrije, energetike i rudarstva, u saradnji sa Projektom GIZ EU ProLocal i Privrednom komorom Republike Srpske organizovalo je radionicu na temu „Finansiranje malih i srednjih preduzeća“.\nRadionici su prisustvovali predstavnici republičkih institucija, opštinskih razvojnih agencija i finansijskih institucija koji kroz svoje programe rada podržavaju razvoj i finansiranje MSP-a i predtavnika MSP-a .\nGIZ podržava institucije Republike Srpske u procesu izvještavanja ali i primjeni principa Evropskog akta za MSP (SBA- Small Business Act). SBA je evropski dokument, koji omogućava zemljama potpisnicima da pomažu MSP i sistematično prate, ocjenjuju i upoređuju napredak u ostvarivanju osnovnih principa definisanih ovim dokumentom. S tim u vezi, ovaj projekat omogućio je edukaciju malih i srednjih preduzeća, zainteresovanih institucija i organizacija u čijoj nadležnosti je podrška MSP u oblasti finansija.\nRadionica je bila organizovana u vidu prezentacije, koju je održao g-in Srećko Bogunović- direktor društva za liderstvo i razvoj EDA d.o.o., te interaktvne diskusije svih učesnika.\nZaključci radionice, u vidu smjernica, bili su da je potrebno u narednom periodu :\n1. Korigovati strategije i politike ,\n2. Profilisati institucije,\n3. Kreirati posebne fondove uz donatorsku podršku,\n4. Dalje razvijati garantne i garantno-kreditne šeme,\n5. Proširiti osnovu nebankarskog finasniranja, uvesti flesibilan pravni okvir za faktoring,poboljšati okruženje za lizing poslove,\n6. Organizovati program „finansijske pismenosti“.


Novak Đoković osvojio Australian Open! (Jutjub)\n30.1.11 | Australian Open Novak Đoković Sport Tenis\nNovak je tako postao prvi teniser još od 1993. godine i Džima Kurijera kojem je pošlo za rukom da veže titulu na Dejvis kupu, a zatim i sezonu otvori trijumfalno na Australijan openu.\nSrpski teniser je od početka rešio da nametne svoju igru i čestom promenom ritma kao protiv Rodžera Federera stigne do željene prednosti. Iako su oba tenisera uspešno čuvala svoj servis tokom prvog seta Đoković je bio ozbiljniji i agresivniji rival što mu se na kraju isplatilo u desetom gemu kada je došao do ključnog brejka za prvi set posle sat vremena igre - 6:4.\nNovak ne samo da je nastavio u istom ritmu već je i podigao nivo igre potpuno ostavivši Mareja zatečenim stanjem na terenu. Britanac je delovao potpuno sporo, rastrzano, a i servis koji ga je dobro služio tokom turnira je potpuno zakazao.\nĐoković je sa dva brejka došao do 5:0, pre nego što je Marej uspeo da vrati brejk prednosti za 5:2, međutim, Novak je odmah vratio u realnost četvrtog tenisera sveta i novim brejkom stigao do drugog seta - 6:2.\nBritanac je na startu trećeg seta došao do brejka i time najavio eventualan povratak u meč, međutim, Novak se ubrzo našao u pol poziciji i sa brejkom prednosti - 3:1. Ipak, Marej je stigao do novog brejka nakon što mu je Novak neverovatno lošom procenom poklonio dve brejk lopte.\nSrpski teniser je odservirao as i otklonio prvu šansu Britanca, ali je zatim njegov drop šot završio u mreži. Marej je uspeo da zadrži servis u sledećem gemu za izjednačenje (3:3), međutim, to je bilo sve od britanskog tenisera jer je Novak sa tri vezana gema krunisao sjajno odigrani turnir posle 155 minuta igre na oduševljenje publike u Rod Lejver areni!


Kako poručuju, kao i prethodnih sezona nadzora nad gripom, laboratorijska potvrda virusa u ovo doba godine je očekivana, što za "Blic" potvrđuje i prim. dr Leposava Garotić-Ilić, epidemiolog i načelnica Jedinice za imunizaciju Gradskog zavoda za javno zdravlje Beograd.\nOčekuje se da će broj obolelih od gripa rasti u narednom periodu\nNikada nije kasno za vakcinaciju protiv gripa\nOve godine vakcina je "planula" u rekordnom roku, a na mnogim punktovima vakcine, kojih je ove sezone bilo 48.000 više nego lane, potrošene su za nepune dve nedelje od početka imunizacije 15. oktobra. Posle duže pauze zbog pada poverenja u vakcinaciju kao posledice agresivne antivakcinalne kampanje, sa početnih 289.800 u međuvremenu potrošenih doza i dodatnom količinom, Srbija će ove sezone imati gotovo 300.000 zaštićenih od gripa o trošku osiguranja.\nVakcine protiv gripa trenutno ima samo u privatnim zdravstvenim ustanovama, a u maloj količini i još ponegde na državnim punktovima, i to iz kontingenta nabavljenog za one koji plaćaju zaštitu, ali se, po najavama nadležnih, očekuje da će dodatnih 10.000 vakcina protiv sezonskog gripa stići do kraja nedelje.\nEpidemiolog Garotić-Ilić kaže da zainteresovanost građana da se vakcinacijom zaštite od gripa nije nešto što bi trebalo da nas iznenađuje.\n- Godinama beležimo povećan broj vakcinisanih osoba, naročito kada je reč o rizičnim grupama ljudi koji znaju da grip može da im donese komplikacije i pogoršanja bolesti. Sigurno je da su ljudi shvatili da je bolje da budu zaštićeni nego da obole i ostanu kod kuće da se leče - kaže ona.\nDokrorka naglašava da nikada nije kasno za vakcinaciju.\n- Oni koji se sada vakcinišu trebalo bi da znaju da je neophodno da prođu dve nedelje do stvaranja zaštite, te da u tom periodu izbegavaju kontakt s obolelima.\nPovišena temperatura, drhtavica, malaksalost, glavobolja, bolovi u mišićima i zglobovima samo su neki od simptoma\ndr Leposava Garotić Ilić


Besplatne obuke za 40 mladih iz Vrnjačke Banje, Trstenika i Kraljeva – Portal NAŠE SELO\nKancelarija za mlade opštine Vrnjačka Banja, u okviru Projekta „Program stručnog osposobljavanja mladih“, koji finansira Ministarstvo omladine i sporta Republike Srbije, omogućiće dokvalifikaciju i prekvalifikaciju nezaposlenih mladih za nekoliko zanimanja kako bi im se olakšalo zapošljavanje.\n– U okviru projekta biće edukovano 40 mladih. Svi će po završetku stručnih kurseva dobiti licencirane sertifikate koji će doprineti boljem pozicioniranju njihove stručne spreme kod privatnog poslodavca. Akcenat projekta je da postakne mlade na samozapošljavanje i uspešnost u poslovanju i primeni novostečenih znanja kod privatnih poslodavaca i kroz pokretanje sopstvenog biznisa, kažu u vrnjačkoj Kancelariji za mlade.\nKako navode, u pitanju su obuke za masera, konobara, barmena, recepcionera, domaćicu hotela (po 5 polaznika) i FTO obuka za fizičko tehničko obezbeđenje (15 polaznika), a na konkurs se mogu prijaviti mladi, nezaposleni, od 18 do 30 godina, nezavisno od svoje stručne spreme, sa teritorije Vrnjačke Banje, Trstenika i Kraljeva.\nUpisnica se može preuzeti sa Internet sajta Kancelarije za mlade Vrnjačka Banja, a zbog aktuelne epidemiološke situacije kandidati će se prijavljivati telefonom, radnim danima, od 8 do 15 časova.\nKontakt telefoni za informacije i prijave su 063/71-76-270 i 062/63-51-63, a konkurs je otvoren do popunjavanja slobodnih mesta za obuku.


Ministarstvo prosvete: I akademska godina da počne izvođenjem himne\nMinistarstvo prosvete preporučilo je svim visokoškolskim ustanovama da prvi čas nastave u novoj akademskoj godini počne izvođenjem himne Srbije "Bože pravde". „Na ovaj način studenti grade poštovanje prema državi u kojoj žive i svojoj naciji i razvijaju osećaj zajedništva i ...\nS obzirom na to da je početak nove akademske godine svečan za sve studente u Srbiji , Ministarstvo prosvete preporučilo je svim visokoškolskim ustanovama, na predlog SКONUS-a, da prvi čas nastave u novoj akademskoj godini počne izvođenjem himne „ Bože pravde ”.\nJužne Vesti - 25.09.2021\nPrvi čas i nova akademska godina na fakultetima u Srbiji trebalo bi da počnu intoniranjem himne Republike Srbije, preporuka je koju je MInistarstvo prosvete, nauke i tehnološkog razvoja uputilo svim visokoškolskim ustanovama.\nPreporuka Ministarstva: Akademsku godinu početi himnom\nMinistarstvo prosvete, nauke i tehnološkog razvoja preporučilo je danas svim visokoškolskim ustanovama, na predlog SKONUS-a, da prvi čas nastave u novoj akademskoj godini počne izvođenjem himne Republike Srbije "Bože pravde".\nMINISTARSTVO: Akademsku godinu početi himnom “Bože pravde”\nBEOGRAD – Ministarstvo prosvete, nauke i tehnološkog razvoja preporučilo je danas svim visokoškolskim ustanovama, na predlog SKONUS-a, da prvi čas nastave u novoj akademskoj godini počne izvođenjem himne Republike Srbije “Bože pravde”.\nBOŽE PRAVDE NA POČETKU NOVE AKADEMSKE GODINE: Ministarstvo prosvete preporučuje fakultetima intoniranje himne Srbije na ...\nMinistarstvo prosvete, nauke i tehnološkog razvoja preporučilo je danas svim visokoškolskim ustanovama da prvi čas nastave u novoj akademskoj godini počne izvođenjem himne Srbije "Bože pravde". Himna može da se izvede putem razglasa, računara, muzičkog ili telefonskog uredjaja ...\n'BOŽE PRAVDE' NA POČETKU NOVE AKADEMSKE GODINE! Ministarstvo prosvete preporučuje fakultetima intoniranje himne Srbije ...\nS obzirom da je početak nove akademske godine svečan za sve studente u Srbiji, navodi Ministarstvo u saopštenju, na ovaj način studenti grade i poštovanje prema državi u kojoj žive i svojoj naciji i razvijaju osećaj zajedništva i pripadnosti društvenoj zajednici.


Poseta polaznika Visokih studija bezbednosti i odbrane | Ministarstvo odbrane Republike Srbije\nPolaznici 11. klase Visokih studija bezbednosti i odbrane Škole nacionalne odbrane „Vojvoda Radomir Putnik“ boravili su danas u studijskoj poseti Generalštabu Vojske Srbije.\nPoseta je realizovana u skladu sa programom ovog usavršavanja kako bi polaznici sagledali mesto i ulogu Generalštaba Vojske Srbije u sistemima odbrane i nacionalne bezbednosti Republike Srbije.\nDržavnim službenicima i oficirima koji se na ovim studijama pripremaju za visoke dužnosti u oblasti odbrane i bezbednosti predavanje je tokom posete održao zamenik načelnika Generalštaba Vojske Srbije general-potpukovnik Petar Cvetković.\nU svom izlaganju, general Cvetković je govorio o političko-bezbednosnoj situaciji u regionu i svetu, izazovima, rizicima i pretnjama po bezbednost Republike Srbije, doprinosu naše zemlje miru u svetu, kao i o opremanju i pravcima daljeg razvoja Vojske Srbije.\nVisoke studije bezbednosti i odbrane predstavljaju četvrti nivo posebnih programa usavršavanja profesionalnih pripadnika Vojske Srbije i državnih službenika, a realizuju se sa ciljem pripreme polaznika za obavljanje odgovornih dužnosti u sistemu nacionalne bezbednosti.


Cvetkoviću izmakla bronza -\nCvetkoviću izmakla bronza\nAtletičari aleksinačkog Napretka učestvovali su u subotu na Krosu Radio-televizije Srbije koji je održan u Rekovcu.\nU konkurenciji učenika četvrtog razreda osnovne škole u trci na 600 metara Martin Jovanović je zauzeo peto mesto. U trci učenica šestog razreda, takođe na 600 metara, u veoma jakoj konkurenciji Marija Živković je zauzela peto mesto.\nNadomak medalje bio je Dušan Cvetković, koji se takmičio na 1.200 metara u kategoriji učenika trećeg i četvrtog razreda srednjih škola, ali je na kraju ipak bio četvrti.\nU trci seniora na 5.000 metara nastupili su Stevan Stanojević i Marko Nikolić. Zbog povrede Stanojević je odustao na polovini trke, a Nikolić je zauzeo osmo mesto.\nKako ocenjuju u klubu, na takmičenju u Rekovcu svi takmičari su dali svoj maksimum.\nU naredne dve nedelje atletičari će se pripremati za učešće na krosu RTS-a u Zaječaru.\nPrevious Post:Igra i pesma na otvaranju „Dečje nedelje”\nNext Post:Na „Zdrav festu” u Ćićevcu: Kormanke prve, Tešičankama treće mesto


POMOĆ ZA MIGRANTE POSLE PROCENE - JUGPRESS\nPOMOĆ ZA MIGRANTE POSLE PROCENE\nPostavio: Jugpress 6 Avgusta, 2015\nZamenik šefa Delegacije Evropske unije (EU) u Srbiji Oskar Benedikt izjavio je danas FoNetu da Unija ima određen broj fondova koji bi mogli biti veoma brzo aktivirani za pomoć Srbiji u rešavanju migrantske krize, ali je potrebno da Vlada Srbije pripremi procenu potreba i strategiju daljeg delovanja.\nŽelimo da pomognemo Srbiji da se izbori sa velikim brojem migratana koji dolaze, ne samo iz Preševa, već i iz pravca Grčke i Bugarske, i idu u pravcu Mađarske, rekao je Benedikt.\nOn je napomenuo da se povećava broj izbeglica i da oni moraju biti adekvatno primljeni, što podrazumeva smeštaj, hranu, higijenu, kao i smeštaj dece.\nČekamo procenu Srbije o potrebama i čuli smo na sastanku da će Vlada Srbije to imati sledeće nedelje, kao i strategiju kako dalje delovati, a mi ćemo biti spremni da pomognemo, naglasio je Benedikt.\nImamo određen broj fondova koji mogu biti odmah mobilisani i spremni smo da pomognemo, istakao je Benedikt, jer je Srbija uradila veoma dobar posao.\nIzbeglice su dobro dočekane, nije bilo incidenata i želimo da pohvalimo i podržimo Vladu Srbije, rekao je Benedikt.\nOn je podsetio da je Srbija dobila podršku EU u reformi sistema azila, kao i da postoji fond Odeljenja za humanitarnu pomoć i civilnu zaštitu (ECHO) koji se može aktivirati, kao što je to bio slučaj prilikom prošlogodišnjih poplava.\nNe možemo govoriti o sumi novca dok se ne vide potrebe, ali govorimo o značajnim sumama, da pomognemo Srbiji da se izbori sa krizom, naglasio je Benedikt.\nOn je danas održao tehnički sastanak sa predstavnicima Vlade Srbije, Komesarijata za izbeglice i Ministarstva rada, koje koordinira aktivnosti povodom migrantsku krize.\nSastanku su prisustvovali i predstavnicima MUP, nevladinog sektora i međunarodnih organizacija, rekao je Benedikt, jer EU želi adekvatan odgovor na migrantsku krizu koja nije samo problem Srbije, već cele Evrope.


Pjongjang: SAD nude nastavak razgovora u decembru\nFoto: Si En En\nNovembar 15, 2019 9:11\nSeverna Koreja saopštila je da su joj SAD ponudile nastavak nuklearnih pregovora u decembru, dok se približava kraj roka koji je američkoj administraciji postavio severnokorejski lider Kim Džong Un da ponudi prihvatljiv dogovor kako bi razgovori bili spaseni, prenosi AP.\nSevernokorejski pregovorač Kim Mjong Gil nije u saopštenju obelodanio da li će Pjongjang prihvatiti navodnu ponudu Vašingtona.\nOn je rekao da Severna Koreja nema interes za razgovore ako je njihov cilj kupovina vremena, a ne razgovor o rešenjima.\nOn je dodao da je Pjongjang spreman na dogovor o manje važnim pitanjima, kao što je moguća ponuda SAD da zvanično objavi kraj Korejskog rata koji je trajao od 1950-1953. i završen je primirjem, ali ne i mirovnim sporazumom.\nNuklearni pregovori zaustavljeni su nakon što je propao samit Kima i američkog predsednika Donalda Trampa u Hanoju u februaru, kada su SAD odbile zahteve Pjongjanga da smanje obim oštrih sankcija u zamenu za delimično uništenje nuklearnih kapaciteta Severne Koreje.\nSeverna KorejaKim Džong UnDonald TrampSAD\nBroj zaraženih u svetu premašio milion 10


Živković: Kako se finansira predsednička kampanja "Budućnost Srbije"? - Izazov\nŽivković: Kako se finansira predsednička kampanja „Budućnost Srbije“?\nNovi magazin 12. februara 2019. 13:31\nPoslanik Nove stranke Zoran Živković upitao je danas ko finansira predsedničku kampanju „Budućnost Srbije“ i po kom osnovu.\nŽivković je u novinarima u Skupštini Srbije kazao da je jasno da se za kampanju koristi infrastruktura države, zbog čega je od ministra finasija Siniše Malog zatražio odgovor iz kojih sredstava se ona finansira.\n„Za to se koristi infrastruktura države, od automobila, ljudi u pratnji, autobusa koji voze ljude od šarade do šarade, do obezbeđenja, odnosno metalne ograde koja se postavlja da ljudi ne bi pobegli. Ko to finansira i po kom osnovu“, upitao je Živković.\nOn je od Malog zatražio i odgovor o firmi Asomakum koja je prema njegovim rečima i dalje registrovana u Agenciji za privredne registre, ali se ne zna ko su odgovorna lica i njen vlasnik, jer umesto tih podataka stoje crtice.\nPodsetio je i da se ranije sumnjalo da je vlasnik Asomakuma brat predsednika Srbije Andrej Vučić, zbog čega je i vođen sudski postupak jer je on tvrdio da su firmu osnovala nepoznata lica sa njegovom lažnom ličnom kartom.\n„U kojoj državi na svetu može da postoji firma u kojoj je crtica vlasnik“, pitao je Živković.\nOn je kazao da je utorak dan za poslanička pitanja u parlamentu, zbog čega je u skupštinskom holu nastavio da postavlja pitanja i ostalim članovima Vlade, pa je ministra unutrašnjih poslova Nebojišu Stefanovića upitao ko je vozio automobil koji je ubio ženu na naplatnoj rampi kod Doljevca.\nŽivković je kazao da je za to delo optužen vozač Koridora Srbije, ali da javnost ima opravdanu sumnju da je vozilom upravljao bivši direktor Koridora Zoran Babić.\n„Pre sto godina izmešljeno je jedno čudo – kamera i jedna postoji na naplatnoj rampi. Pustite snimak, tih pet sekundi na kojem se vidi ko izlazi sa vozačevog sedišta, tako bi se otklonile sve sumnje“, rekao je on.\nŽiković je zatražio odgovore i od ministarke građevinarstva, saobraćaja i infrastrukture Zorane Mihajlović o pruzi Beograd – Budimpešta i Koridoru 10.\nPodsetio je da je prvi dogovor o brzoj pruzi sa kineskim partnerima predviđao da ona bude završena do kraja prošle godine.\n„Da li je to još jedna laž ili je ta pruga napravljena i ide se super brzinom da ljudsko oko ne može da registruje tu brzinu“, naveo je Živković.\nDodao je i da je Koridor 10 trebalo da bude završen još 2016. godine.\n„Evo sad čujemo da nesretno brdo u Grdeličkoj klisuri nema potrebe da se pomera, da li se to brdo učlanilo u SNS ili je drugi razlog i kada će doći ta 2016. godina kada ste rekli da će biti gotov koridor“, kazao je Živković.\nSkupština Srbije u ponedeljak je počela vanrednu sednicu na čijem dnevnom radu je 40 tačaka, koju su poslanici opozicije bojkotovali. Oni nisu sedeli u sali, već su se o tačkama dnevnog reda izjašnjavali u skupštinskom holu.


Organizovan seminar „Konkurencija i javne nabavke“ « Komisija za zaštitu konkurencije\nCilj ovog seminara je da se ostvare pozitivni rezultati u praksi kroz transparentnost postupaka javnih nabavki, jačanje konkurencije i veće uštede u budžetu Republike Srbije. Na radionicama je predviđeno učešće svih institucija Republike Srbije čiji mandat doprinosi ostvarenju ciljeva sprovođenja postupka javnih nabavki u smislu efikasnosti, transparentnosti i pravičnosti za ekonomske aktere i građane.\nSrpski i evropski stručnjaci iz brojnih jurisdikcija predstaviće različite strategije osmišljavanja javnih nabavki koje obezbeđuju efektivnu konkurenciju. Takođe, diskutovaće i o pokazateljima koji mogu pomoći u otkrivanju dogovora o nameštanju tendera, čije posledice negativno utiču na ishod javnih nabavki\nProjekat „Dalji razvoj zaštite konkurencije u Republici Srbiji“ je deo Tvining inicijative koju je pokrenula Evropska komisija, u cilju podrške zemljama kandidatima da ojačaju svoje administrativne i sudske kapacitete za implementaciju prava Evropske unije. Njegova vrednost je oko milion evra i biće realizovan u periodu od 24 meseca. Telo za ugovaranje je Ministarstvo finansija, odnosno Sektor za ugovaranje i finansiranje programa iz sredstava Evropske unije (CFCU).


Aleksandra Knežević – Razvojni centar za mlade\nPočetna Koordinaciono telo Aleksandra Knežević\nAleksandra Knežević je rođena 14. avgusta 1981. godine.\nProfesor španskog jezika i hispanske književnosti, master informatike i bibliotekarstva na Filološkom fakultetu Univerziteta u Beogradu, trenutno na postdiplomskim studijama na Fakultetu političkih nauka, oblast: Evropske studije.\nOd 18. godine aktivna u civilnom sektoru, sa bogatim neformalnim obrazovanjem i sertifikatima Saveta Evrope, Evropske komisije, OEBS-a, Nansen Dijalog Mreže, Beogradskog fonda za političku izuzetnost, Centra za moderne veštine, Nacionalnog demokratskog instituta i drugih.\nKarijeru je započela 2005. godine, kao saradnik na projektu „Milenijumski ciljevi razvoja u Republici Srbiji“ u okviru Programa za razvoj Ujedinjenih nacija, boreći se za ostvarenje zacrtanih ciljeva u oblasti borbe protiv siromaštva, zdravlja i obrazovanja, socijalnih pitanja, zaštite životne sredine i održivog razvoja u Republici Srbiji. Nakon dve godine, a po formiranju Ministarstva omladine i sporta 2007. godine prelazi u ovu instituciju, gde je do avgusta 2016. bila zadužena za sve aktivnosti iz oblasti međunarodne saradnje (Ministarstvo napušta kao rukovodilac Grupe za međunarodnu saradnju) – uspostavljanje bilateralne i multilateralne saradnje, unapređenje mobilnosti, informisanosti i aktivizma mladih, stvaranje prilika za mlade ljude da učestvuju u različitim međunarodnim aktivnostima/kampanjama/procesima od značaja, pristupanje Republike Srbije međunarodnim strukturama od značaja, a sve sa ciljem unapređenja položaja mladih.\nU periodu 2007-2016. godina, bila je i predstavnik Republike Srbije u svim telima za mlade Saveta Evrope, zaduženim za kreiranje omladinske politike na evropskom nivou i definisanje zajedničkih prioriteta u omladinskoj politici. Kroz Programski komitet za mlade, učestvovala je u upravljanju i koordinaciji celokupnog budžeta za mlade Saveta Evrope; kroz Koordinacioni odbor Parcijalnog sporazuma o mobilnosti mladih kroz evropsku omladinsku karticu uticala je na razvoj evropske omladinske kartice – EURO<26, kao sredstva za unapređenje mobilnosti mladih, ali i približavanje niza kulturnih, turističkih, zdravstvenih i drugih usluga mladima kroz preko 100.000 popusta koje ova kartica nudi u 38 različitih zemalja. Jedna je od najzaslužnijih što su se među strateškim prioritetima Omladinskog sektora Saveta Evrope za 2016-2017, a sada i 2018-2019. godinu našle sledeće dve teme: omladinska participacija i pristup mladih ljudi socijalnim pravima na lokalnom nivou, sa posebnim fokusom na položaju društveno ugroženih grupa. Dodatno, uvela je program „Omladinski ambasadori mira“ u Republiku Srbiju i izlobirala da 5 mladih ljudi iz naše države učestvuje u dugoročnom kursu za vršnjačke edukatore, sa idejom da nastave svoje delovanje u sredinama iz kojih dolaze.\nU periodu 2013 – 2016. godine, posebno se ističe angažmanom u okviru Kampanje protiv govora mržnje na internetu, koja se bori protiv svih oblika diskriminacije i netolerancije, kako u virtuelnom, tako u u realnom svetu. Zahvaljujući ličnoj inicijativi Aleksandre Knežević, Nacionalni komitet RS bio je prvi na evropskom nivou koji je u svoje članstvo uključio i predstavnika romskog omladinskog udruženja, prateći princip „ništa o njima bez njih“. U svim aktivnostima koje je organizovala, zalagala se za koncept rodne ravnopravnosti i ravnomerne geografske zastupljenosti mladih, čineći da navedena okupljanja povežu mlade svih nacionalnih, verskih, političkih i drugih grupacija.\nKao kontakt tačka za program za mlade Evropske komisije ERASMUS+, aktivno je promovisala ovoj program među mladima u Srbiji i obučavala ih za korišćenje istog, a rezultati njenog rada u partnerstvu sa Grupom „Hajde da…“ najbolje su prikazani kroz skoro 7 miliona evra koje su omladinske organizacije iz Srbije u periodu 2007-2016. povukle iz ovog programa za aktivnosti na teritoriji RS, od kojih se većina bazira na promociji i zaštiti različitih ljudskih i građanskih prava.\nOd 2007. do 2016. godine bila je i: član Radne grupe za koordinaciju aktivnosti u sklopu predsedavanje Republike Srbije OEBS-om (koordinator Ministarstvo spoljnih poslova); član Vladine Radne grupe za sprovođenje ciljeva Razvojne agende UN nakon 2015. godine; član Regionalnog saveta za saradnju, pod koordinacijom Ministarstva spoljnih poslova; član Kolegijuma za EU integracije Vlade Republike Srbije 2009-2011; član Grupe TAIEX koordinatora (radna grupa Vlade Republike Srbije 2009-2010); član Grupe za pripremu srpskog predsedavanja Komitetom ministara Saveta Evrope (radna grupa Vlade Republike Srbije, 2007); član različitih Vladinih i međuresornih komisija i radnih grupa (za saradnju sa Azerbejdžanom, za praćenje Organizacije za crnomorsku ekonomsku saradnju, Komisije za praćenje sprovođenja Sporazuma između Vlade Republike Srbije i Vlade Republike Francuske o mobilnosti mladih, itd).\nU periodu septembar-decembar 2016. Aleksandra je obavljala funkciju pomoćnika predsednika Gradske opštine Stari grad – Beograd, zadužena za međunarodnu saradnju, poseban fokus stavljajući na socijalna pitanja, omladinu i sport.\nOd januara 2017. je u ulozi samostalnog konsultanta za međunarodnu saradnju, kroz pripremu projektnih predloga, info sesije i rad na različitim programima u oblasti ljudskih prava.\nTečno govori španski, engleski, italijanski i ruski jezik.


"Kroz aktivnu američku diplomatiju i blisku saradnju sa Evropskom unijom, podržali smo vizionarske lidere (grčkog) premijera Ciprasa i (makedonskog) premijera Zaeva u postizanju istorijskog uspeha u sporu dve zemlje oko imena. Intenzivirali smo komunikaciju sa Srbijom i Kosovom. Promovišemo i reforme u Bosni i Hercegovini", rekao je Mičel u obraćanju članovima Pododbora za Evropu i regionalnu bezbednosnu saradnju, Spoljnopolitičkog odbora Senata.\nMičel je rekao da je zabrinut zbog trenutnih protesta u Grčkoj i Makedoniji i potencijalnog ruskog mešanja posle rešavanja decenijskog spora oko imena između dve zemlje.\n"Zabrinut sam zbog protesta i potencijalnog ruskog mešanja. To smo videli u Crnoj Gori, ruski predstravnici su davali preteće izajave i mislim da ima u Makedonij ima šanse da Rusi pokušaju da se umešaju. Radimo na jačanju makedonskih institucija, imamo odličnu bezbednosnu saradnju. Uz to, poznate su nam i ruske metode. Očekujemo da se formalne procedure u Grčkoj i Makedoniji završe i da NATO uputi poziv za članstvo Severnoj Makedoniji na samitu u julu. Nadamo se da će EU otvoriti pregovore o članstvu, mada je to sad manje verovatno nego sa NATO. U dnevnom smo kontaktu sa EU, posebno Francuskom koja ima određene rezerve, ali sam ja optimista i očekujem da će to uticati na ceo region."\nMičel je govorio i o predstojećoj poseti Trampovog savetnika za bezbednost Džona Boltona Moskvi, gde bi sa ruskim predsednikom Vladimirom Putinom trebalo da razgovara o potencijalnom susretu sa Trampom. Smatra da to nije loša poruka evropskim saveznicama.\nGovoreći o izbornoj reformi u BiH, Mičel je rekao da SAD na tome rade zajedno sa EU i da je on lično angažovan na tome. Ocenjuje da bi Bosni trebalo posvetiti više pažnje i nada se da će to biti moguće sada kada je rešen spor Grčke i Makedonije i kada se reši pitanje Srbije i Kosova.


Internet marketing Beograd Srbija\nMi smo mladi ljudi koji se bave kreiranjem web prezentacija za mala i srednja preduzeća i preduzetnike. Takođe, bavimo se i digitalnim oglašavanjem odnosno internet marketingom. Da, ako nas kontaktirate mi možemo da vam predstavimo model vašeg internet marketinga i kako da dođete do ciljanih klijenata ili potrošača i tako povećate vaš profit.\nJoomla - CMS rešenje\nJoomla predstavlja jedno od vodećih sistema za upravljanje sadržajem uz čiju se administraciju mogu kreirati vrlo kvalitetna veb rešenja, sajtovi, portali. Mnogi aspekti, pre svega lakoća korišćenja i mogućnosti proširenja načinilu su da Joomla bude jedan od najtraženijih besplatnih rešenja na vebu.\nJoomla se može koristiti u više domena: kod izrade veb i korporativnih portala, intranet i ekstranet rešenja, online magazina, e-commerce rešenja, rešenja\nWeb dizajn usluge Beograd\nWeb dizajn, dizajn web stranica - Dosadašnja praksa i iskustvo nam govori koliko je važno klijentima da proces izrade internet sajta i njegova implementacija, kao i promocija budu jednostavni, razumljivi i transparentni. Cena se kreira shodno Vašim potrebama i željama. Kontaktirajte nas i zakazaćemo sastanak kako bi odgovorili na vaša pitanja i pomogli vam da se promovišete na Internetu.


Vranješ se seli iz Belgije, evo gdje bi mogao da dođe – Haber.ba\nVranješ se seli iz Belgije, evo gdje bi mogao da dođe\nOgnjen Vranješ je završio sa Anderlehtom poslije afere sa Jelenom Karleušom i eksplicitnih slika koje su se pojavile u javnosti i izazvale ogromnu pažnju.\nOgnjen Vranješ - Instagram\nTo je i razlog zašto je prebačen u B tim i klub ga više ne želi, jer im je ukaljao i ugled i reputaciju, a sada se traži brzo rješenje i nova sredina za iskusnog defanzivca, prenosi “Express tabloid“.\nA to bi mogao da bude Dinamo iz Kijeva, pošto ukrajinski mediji tvrde da ne samo da postoji interesovanje, već i da je ostvaren kontakt. Pregovori su navodno otpočeti, vrijednost Vranješa se procjenjuje na milion i po eura, što je sigurno cifra koju klub iz ukrajinske prijestonice može da plati.\nVidjet ćemo i da li će transfer biti realizovan do kraja januarskog prelaznog roka.\nTeme:Anderlecht, Belgija, Ognjen Vranješ


DELF sertifikati u OŠ"Dušan Radović" u Boru – RADIO TELEVIZIJA BOR\nDELF sertifikati u OŠ“Dušan Radović“ u Boru\nBOR – Sedam učenika Osnovne škole „Dušan Radović“ u Boru, nakon dva i po meseca aktivnih priprema iz francuskog jezika, dobilo je uverenja o položenom A1 nivou. Za nekoliko dana dobiće i DELF sertifikate koji će im koristiti tokom daljeg školovanja i karijere, jer su priznati u celom svetu i nemaju vremensko ograničenje. Nastavnici francuskog jezika koji rade sa decom u okviru Školskog DELF- a, imali su obavezu da pre toga prođu obuku i dobiju sertifikat.\n„Nakon posete francuskog atašea za kulturu Fabrisa Petoa 2015. godine, naša škola je dobila poziv francuskog instituta da se priključi školskom DELF-u. Tom prilikom sklopljen je ugovor sa francuskom ambasadom i institutom, u skladu sa Ministarstvom prosvete u Srbiji, i tako je škola Dušan Radović kao prva borska škola ušla u školski DELF sistem. Ovaj sistem omogućava učenicima osnovnih i srednjih državnih škola u Srbiji da polažu ispite i steknu diplome o poznavanju francuskog jezika u ustanovi matične škole bez dodatnih priprema koje bi plaćali, a snose samo troškove polaganja ispita i izrade diplome i to upola cene„, kaže Vesna Nikolić Popović, nastavnik francuskog jezika u OŠ“Dušan Radović“ u Boru.\nOsnovna škola „Dušan Radović“ generalno brine o razvoju edukacije učenika, a kao prva borska škola koja je u sistemu školskog DELF- a i na ovaj način pruža mogućnost učenicima da unaprede znanje francuskog jezika.\nFrancuski jezik nije izgubio na svom značaju, kako to može da izgleda na prvi pogled, jer se i dalje veoma aktivno uči, koristi se kao službeni jezik u preko 30 država sveta. Francuski je oficijalni jezik u Ujedinjenim nacijama, Evropskoj uniji i drugim najvišim institucijama sveta. Prema nekim podacima, više od 200 miliona ljudi govori francuski jezik.\nDELF sertifikati u OŠ“Dušan Radović“, 26. jun 2017. (RTV Bor)\nTags: delf sertifikati, francuski jezik, ministarstvo prosvete, os dusan radovic, os dusan radovic bor, sertifikati, škola, ucenici\nPrevious Konačni rezultati male mature\nNext Više osmaka nego mesta u srednjim školama u Majdanpeku


Jugoslavija je mogla da opstane, a ostaje istorija jer joj nismo bili dorasli\nM. K. 11. novembra 2017. 13:15\nPavlović smatra da je ta država mogla da opstane da je bila redefinisana na drugi način, da se odrekla „komunističkog balasta“ i napravila kohezione faktore, privredne sisteme, jake banke, obrazovni sistem i da je krenula da ulazi u Evropu.\n„Balkanski narodi zaglavljeni su između Istoka i Zapada i taj beg od Istoka prema zapadu traje dva veka. Ako Evropa zaista želi da pomogne, treba istovremeno da integriše te zemlje i diktira standarde, a ne da podržava jedne nasuprot drugih“, rekao je ugledni istoričar za Tanjug, povodom međunarodne konferencije Beogradski strateški dijalog, na kojoj je jedan panel posvećen stogodišnjici od potpisivanja Krfske deklaracije.\n„Onog trenutka kada se ostalo bez jake centralne vlasti i kohezionih faktora zemlja se raspala“, rekao je Pavlović i dodao da stranim faktorima nije odgovarala takva država na tom prostoru, te da su u Kraljevini neprijatelji bili Italija, Nemačka, Bugarska, a u Titovoj Jugoslaviji – linija razdvajanja istoka i zapada.\n„Kada su stvoreni uslovi došlo je do raspada. Problem je što se zemlja raspala u krvi i da nijedno pitanje i dalje nije rešeno. Procesi koji traju od razbijanja jugoslovenske države i dalje se nastavljaju“, rekao je on.\n„Pašićev stav je bio da Srbi u federaciji ne mogu da ostvare svoje interese i da nikada neće biti ujedinjeni – nije li mu istorija dala za pravo danas, jer smo imali federaciju“, upitao je on.\n„Napravljena je ta država, ali ona još uvek nije bila dogovorena i čvrsto postavljena“, kazao je Pavlović.\nPrema njegovim rečima, Kraljevina Jugoslavija je trajala od 1919. do 1941. godine, a „komunistički refleks“ i pogled na istoriju je da se sve što nije valjalo odnosi na Kraljevinu Jugoslaviju, iako je to bila ozbiljna država i pokušavala da sve te suprotnosti pomiri.\n„U tim okolnostima, da ne govorim o spoljnim okolnostima, napravljena je ta država. Postavlja se pitanje da li je Pašić imao izbora, da li je Srbija mogla da zaokruži svoje granice, da li je trebalo da prihvati Londonski ugovor…? To su sve varijante tipa šta bi bilo kad bi bilo…“, rekao je on.\nTa ideja je, dodaje, naročito pospešivana od dela crnogorske političke elite, značajnih i znamenitih ličnosti iz Dalmacije, jer je Italija kao velika sused i jadranska sila imala ambicije da „zagospodari“ i drugom obalom Jadrana, zatim političke elite iz BIH i delom Hrvata i Jugoslovena.\n„Iskreno su želeli da tu ideju o zajedničkoj državi realizuju i svi su verovali da je to jedan narod, jedno stablo sa tri grane“, kaže Pavlović.\n„Uopšte ne bih spekulisao sa tim šta bi bilo kad bi bilo, jer to je domen fantastike, ali ono što je realno, kada je napravljena ta država smatralo se da su Srbi u takvoj državi prvi put ujedinjeni i da mogu da ostvaruju svoja prava, kao i svi drugi narodi. I Krfska deklaracija je predviđala tri vere, da svako može da koristi svoj jezik, pismo i da su svi ljudi ravnopravni“, rekao je Pavlović.\nVeruje da to pokazuje da su komunisti stvarno mislili da je to skup različitih država koje su oslobođene od „velikosrpskog ugnjetavanja“ i da je to jedna „dinamička federacija“ gde su komunisti na vlasti i da su oni iznad tih nacionalnih osećanja, te da u tu federaciju može da se ulazi i izlazi.\n„Ta zabluda i to učenje naročito je koštalo ne samo Jugoslaviju, nego i sve komunističke federacije. To je opet u sklopu pobede zapada, odnosno kapitalizma u hladnom ratu“, zaključio je Pavlović.\nJugoslavija ostaje istorija, jer joj nismo bili dorasli\nJugoslavija ostaje kao istorija i dobra šansa koju bivše republike nisu iskoristile, jer nisu bile dorasle toj zemlji, zaključak je današnje diskusije na panelu “Jugoslavija – propuštena prilika ili politička iluzija”.\nGovoreći na konferenciji Beogradskog strateškog dijaloga, Kostić je naveo da je jugoslovenski pasoš bio najtraženija “roba” i da je svaki građanin Jugoslavije u inostranstvu tertiran kao “ambasador”.\n“Razgradanja Jugoslavije prošla je kroz oružane sukobe, a da je moglo bez toga, primer je Makedonija koja se osamostalila bez ijednog ispaljenog metka”, rekao je Kostić i naglasio da je u interesu mira i stabilnosti da bivše jugoslovenske republike normalizuju odnose.\n“Unutar granica te zemlje bili su i oni koji nisu spominjani u njenom nazivu i samim tim su bili tretirani kao građani drugog reda. Makedoncima je negiran identitet, a Makedoniju su zvali južna Srbija, Bošnjaci su bili svedeni na versku kategoriju, a nad Albancima su izvršeni zločini o kojima su pisali Dimitrije Tucović i Trocki”, rekao je Vlasi.\nOn je naveo da je Komunistička partija u posleratnoj Jugoslaviji sprovodila povremene reforme koje su doprinele povećanju stepena zadovoljstva svih republika u SFRJ.\n“Ustavne reforme iz 1974.godine dovele su do ravnopravnijeg položaja i većih nadležnosti federalnih jedinica. Međutim, to nije dugo trajalo, a Slobodan Milošević je svojim dolaskom na vlast sve to potisnuo”, smatra Vlasi.\nPrema njegovom mišljenju, najveća Miloševićeva greška je bila što je Kosovo izvukao iz jugoslovenskog konteksta i tretirao ga, kako kaže, kao srpsko pitanje koje će rešiti “brzo i zauvek”.\nTakva politika, napominje Vlasi, dovela je do oružanog raspleta i raspada Jugoslavije koja, kako kaže, nije mogla da opstane posle pada Berlinskog zida i ukidanja jednopartijskog sistema.\n“Ipak, mogla je da se transformiše u zajednicu nezavisnih država kao ŠSR ili da se civilizacijski i mirno razdruži kao Čehoslovačka”, uveren je Vlasi.\nOn je naveo i da je nezavisnost Kosova bila logičan sled nakon raspada Jugoslavije jer je, smatra, Kosovu sa Srbijom bez SFRJ bila “nemoguća misija”.\n“Ako se Crna Gora koja je po svemu najbliskija Srbija, osamostalila 2006.godine, kako je neko mogao da zamisli da će Kosovo ostati u Srbiji”, zapitao je Vlasi koji je budućim generacijama poručio da sarađuju i vode politiku pomirenja, iako su posle SFRJ ostali “duboki ožiljci”.\nPrinc Vladislav Karađorđević, unuk Aleksandra Prvog Karađorđevića, smatra da odgovor na pitanje “da li je Jugoslavija propuštena prilika ili politička iluzija”, treba tražiti u vremenu kada je Jugoslavija građena.\n“Iako je to dosadna tema, ona je od vitalnog značaja za razumevanje ideologije u kojoj je izgrađena Jugoslavija”, rekao je Karađorđević.\nPrema njegovom mišljenju, formiranje Kraljevine Jugoslavije urađeno je bez pravog i čvrstog temelja koji bi garantovao uspeh te države, te da su prvu Jugoslaviju zapravo formirali lažni, neutentični i sebični interesi Jugoslovenskog odbora i kraljevskih ljudi koje je predvodio Nikola Pašić.\n“Moj deda je podržavao Kraljevinu Jugoslaviju, imao je odlučujuću ulogu u njenom formiranju, želeo je da realizuje rezultate Krfske deklaracije i umro je braneći je”, istakao je princ.\nOn smatra da je Jugoslavija bila zajednička greška svih snaga koje su postojale u bivšoj Jugoslaviji, a ne samo jednog čoveka, vlade, republike, jer bez jake osnove i osluškivanja svih strana, koje je bilo bitno za opstanak nacije, Jugoslavija nije imala perspektivu.\n“Jugoslavija je umrla, nestala, ali mi moramo da nastavimo dalje”, rekao je Karađorđević i mladim studentima diplomatije u publici poručio da sve buduće odnose moraju da zasnivaju na iskrenosti, jer ćemo u suprotnom imati probleme koje su imali naši preci.\n“Naši razgovori moraju biti zasnovani na iskrenosti, imamo demokratsko pravo da iznosimo mišljenja koja se ne kose sa tuđim mišljenjima, a vađenje noževa treba da ostane u istoriji”, zaključio je princ Vladislav Karađorđević.


Beta 18. jula 2019. 17:00\nČlan Predsedništva Narodne stranke Borislav Novaković izjavio je danas u Kragujevcu da već sada mora da se otvori pitanje promena i funkcionisanja države u „postvučićevskoj“ Srbiji.\nNovaković je na konferenciji za novinare u Gradskom odboru Narodne stranke rekao da Srbija ima „grubu, krutu i brutalnu centralizaciju“.\nOn je naveo da je proces decentralizacije ili snaženja lokalnih samouprava jedna od brana autoritarnom sistemu.\n„Već sada treba planirati i razmišljati kako uredjujemo državu, politički sistem da bi sprečili da jedan čovek vlada državom“, rekao je Novaković i ocenio da je Srbija jedna od evropskih država u kojoj postoji najveći centralizam.\nOn je naveo da je u većini evropskih država procenat iz budžeta koji odlazi na lokalne samouprave oko jedne trećine, a u Srbiji je to samo 11 posto.\n„Pod Aleksandrom Vučićem ne samo da nemamo decentralizaciju, nego imamo proces dalje centralizacije. I ovo je zaista potpuno nepodnošljivo“, rekao je Novaković.\nOn je rekao da u „postvučićevskoj“ Srbiji treba doneti novi Zakon o lokalnoj samoupravi, i promenu izbornog sistema i davanje većih ingerencija opštinama i gradovima i većih i izdašnijih izvora prihoda.\nOdgovarajući na pitanja novinara da prokomentariše zaduženost grada Kragujevca na čijem je čelu gradonačelnik Radomir Nikolić, kazao je da je „šokiran“.\nNapomenuo je da je opravdano zaduživanje za investicije koje perspektivo stabilizuju budžet.\nOn je rekao da šest miliona evra ide za pokrivanje gubitaka JKP „Šumadija“, a još frapantnije je što tri miliona evra idu za montažno-demontažnu garažu što je čist „luksuz“ i da ljudi kažu da je njena realna cena milion evra.\n„Imam utisak da je on dobio na poklon od svog oca Kragujevac i da se ponaša kao malo dete kad dobije zvečku. Imam utisak da je zvečka pukla sa ovih devet miliona i plašim se da nepovratno kao grad ulazite u proces zaduživanja iz koga ćete se jako teško izvući“, rekao je Novaković.


Više od 80 kompanija iz RS-a na Sajmu privrede u Mostaru – FENA-BIZ\nHome Kompanije Više od 80 kompanija iz RS-a na Sajmu privrede u Mostaru\nViše od 80 kompanija iz RS-a na Sajmu privrede u Mostaru\nBANJA LUKA, 8. aprila (FENA) – Privredna komora Republike Srpske (RS), i ove godine organizuje nastup privrednih društava iz tog bh. entiteta na 22. Međunarodnom sajmu privrede, koji će od 9. do 13. aprila biti održan u Mostaru.\nNa zajedničkom štandu, površine 100 metara kvadratnih, eksponatima će se predstaviti osam privrednih društava, dok će više od 80 kompanija, iz svih sektora privrede, biti predstavljeno putem kataloga.\n-U okviru te manifestacije, Komora će promovisati i međunarodne projekte podrške, Evropsku mrežu preduzetništva, projekt certifikacije općina i gradova sa povoljnim poslovnim okruženjem u jugoistočnoj Evropi BFC SEE, kao i projekt SHIPmEnTT – Jačanje procesa intelektualne svojine i tehnološkog transfera u sektorima zelene mobilnosti – najavljeno je.\nZemlja partner ovogodišnje sajamske manifestacije je Kina, a u okviru sajma predviđeno je održavanje niza konferencija, prezentacija i poslovnih susreta privrednika, na kojima će učestvovati i privrednici iz RS.\nPodršku učešću privrednika iz RS na mostarskom sajmu dala su ministarstva privrede i preduzetništva i za evropske integracije i međunarodnu saradnju.


Može li mobilni telefon da postane i auto kamera? - PRess Serbia | PR PRess team\nGadgets and Tech • Lifestyle • Travel\nAko ste ikada, a znamo da jeste, doživeli situaciju u saobraćaju zbog koje ste zažalili što niste imali kameru (telefon) pri ruci da je snimite, onda ste se i zapitali na koji način biste mogli da snimite celu vožnju tj. da snimanje na telefonu bude konstantno uključeno jer, onakve situacije se dešavaju uvek iznenada, kada su vam ruke na volanu, a telefon u džepu ili torbi. Može li mobilni telefon da postane i auto kamera?\nTagoviauto kamera mobilni telefon kao auto kamera press serbia sigurna vožnja\nSaznajte šta je crossfit – novi hit u vežbanju!


Pokret Oslobođenje poziva građane na proteste: „DA USTANEMO NA DAHIJE“ - Politički.rs\nPredsednik pokreta Oslobođenje Mlađan Đorđević pozvao je danas sve „jatake“ i simpatizere tog pokreta, kao i sve građane Srbije, da se pridruže protestima i blokadama. On je istakao da su rukovodstvo i članovi Oslobođenja aktivni u svakom vidu građanske neposlušnosti koji ima za cilj rušenje režima Aleksandra Vučića.\n„Svako kome je stalo do ove zemlje bi trebalo da se pridruži protestima, da konačno pokažemo zube mafiji, da se odupremo izdajniku i diktatoru, da ustanemo na dahije“, rekao je Đorđević.\nOn je ukazao i na to da svaki protest kao krajnji zahtev mora da ima Vučićevu ostavku.\n„Aleksandar Vučić je vrh kriminalne piramide i izvor sve nestabilnosti u Srbiji. Ne vredi nam da zapušimo jednu rupu i oborimo jedan zakon, kada će sutra da donesu deset novih još štetnijih. Zato zmija mora da se udara u glavu sa zahtevima“, ističe lider Oslobođenja.\nOn je iskazao zadovoljstvo što je Rio Tinto kao tema dospeo u sam vrh interesovanja domaće javnosti, podsetivši da je pokret Oslobođenje prošle godine među prvima podržao lokalne aktiviste iz Podrinja u borbi protiv ove korporacije, ali da to nije jedini razlog zašto „Vučić mora da padne“.\n„Izdaja i prodaja Kosova i Metohije, trgovina Republikom Srpskom, neviđena pljačka i korupcija, veze sa mafijom i kriminalnim podzemljem što je izašlo na videlo sa Belivukovim klanom i klanicom u Ritopeku. Kod ekologije, nije u pitanju samo Rio Tinto, nego i Linglong, Bor, Smederevo i sva druga mesta gde je Srbija zatrovana zbog njihovog bogaćenja“, nabraja Đorđević.\nPredsednik pokreta Oslobođenje je dodao da ovaj pokret neće organizovati zajednički odlazak na proteste, već da svaki simpatizer i svaki građanin dođe na tačku blokade ili protesta koja mu je najbliža.\n„Bitno je da cela Srbija ustane. Samo opštenarodna pobuna može da sruši ovu mafiju“, objasnio je on.\n„Mi već mesecima pričamo da se na izbore ne može ići pod ovim uslovima, kada imate kriminalce sa šipkama i bagere koji jurišaju na narod. Jedino rešenje je pobuna i građanska neposlušnost, samo to će oterati mafiju sa vlasti“, zaključuje Mlađan Đorđević.\nTagged: MLAĐAN ĐORĐEVIĆ, POKRET OSLOBOĐENJE, PROTESTI


::: ekapija - "ASW Inženjering" ulazi na tržište Italije - dobri poslovni rezultati i u regionu :::\n"ASW Inženjering" ulazi na tržište Italije - dobri poslovni rezultati i u regionu Četvrtak, 04. 06. 2009.|14:41 | Izvor: eKapija en Vladimir Topličić\nBeogradska softverska kuća "ASW Inženjering" privodi kraju pregovore sa italijanskom kompanijom o zajedničkoj implementaciji informacionog sistema i ulasku na tamošnje tržište, saopštili su juče (3. jun 2009. godine) predstavnici "ASW Inženjeringa". U godini u kojoj slavi 19. rođendan to preduzeće je do sada uspešno realizovalo pet projekta implementacije poslovnih softverskih rešenja za vodeća domaća i strana preduzeća.\n- U proteklih godinu dana, srpska kompanija ostvarila je zavidne poslovne rezultate i svoj sistem implementiralo u novih 210 prodavnica, a skoro polovina od tog broja odnosi se na zemlje iz okruženja- Sloveniju, Bosnu i Hercegovinu i Crnu Goru, rekao je za "eKapiju" Vladimir Topličić, rukovodilac tima za prodaju i marketing u "ASW Inženjeringu".\n- Najviše klijenata imali smo iz sektora trgovine, odnosno maloprodaje gde smo implementirali naše rešenje "asw:mercantis", koje je konfigurabilno kako za manje prodavnice, tako i za hipermarkete i robne kuće sa desetinama kasa i centralizovanom bazom podataka. To rešenje integrisano je sa sistemom "asw:dominus" koje služi za kompletno upravljanje poslovanjem jedne kompanije - kazao je Topličić.\nKako je pojasnio sagovornik "eKapije", u januaru je završena implementacija "ASW" informacionog sistema za kompaniju "Futura Plus" iz Beograda, tako da se sada kompletni robni i finansijski tokovi iz 12 regionalnih centara prate tim sistemom. U martu je isporučen informacioni sistem za lanac pekara "Hleb&Kifle", a za samo tri nedelje, početkom aprila, pušten je u rad centralni sistem i sistem u 11 prodavnica trgovinskog lanca "Banovo brdo". Rešenje za praćenje procesa tehničkog pregleda vozila urađen je prema zahtevu kompanije "Audiotex" iz Banja Luke za Vladu Republike Srpske, koja će centralizovano pratiti rad 200 stanica za tehničke preglede.\n- Parking sistem do sada smo implementirali u sedam gradova, tri države i ostvarili saradnju sa pet mobilnih operatera, od kojih su tri domaća, jedan je iz Bosne i Hercegovine a jedan iz Crne Gore. Među zahtevne projekte Topličić ubraja i implementaciju informacionog sistema u tri Robne kuće "Beograd" (Terazije, Dušanovac i Zemun) sa 27 radnih stanica koje su, za svega 15 dana, puštene u rad. - Iako je postavljeni rok za realizaciju bio izuzetno kratak, uspeli smo da za 15 dana realizujemo sve ugovorom predviđene obaveze i isporučimo sistem u definisanom roku, odnosno 1. decembra prošle godine. Karakteristika kompanije za koju je urađen projekat, "New Mazel Tov", odnosno sadašnje "Orchestra Fashion Group", je veliki broj brendova koje zastupaju. Osim navedenih Robnih kuća, asw:mercantis sistem je implementiran i u prodavnicama u "Ziri", "Delta City" i RK "Beograđanka", a saradnja će se nastaviti i u budućnosti na projektima koji podrazumevaju njihovo dalje širenje.\nOd važnih projekata van Srbije naš sagovornik izdvaja implementiranje sistema u 95 kioska slovenačke "Delo prodaje", a kompletna maloprodajna mreža sa centralnim sistemom, puštena je u rad u jednom danu. Takođe, jedan od velikih projekata je i implementacija integralnog informacionog sistema u kompaniju "Voli" iz Podgorice, koja ima oko 10 supermarketa širom Crne Gore.\n"ASW Inženjering" svojim klijentima, među koje do sada spada više od 50 kompanija iz regiona, nudi pet softverskih rešenja- "asw:dominus", "asw:mercantis", "asw:temporis", "asw:credis", "asw:sapiens".\nRešenje asw:dominus namenjeno je kompletnom upravljanju svim resursima u preduzeću i čini ga devet podsistema koji pokrivaju sve poslovne funkcije. Zatim, asw:mercantis je rešenje za upravljanje maloprodajnim objektima, asw:temporis za upravljanje on-line i SMS naplatom parkinga, dok je asw:credis namenjen naplati i vođenju brige o kupcima, a asw:sapiens predstavlja business intelligence sistem. Sva rešenja su međusobno povezana, kompatibilna i čine integrisani poslovni informacioni sistem.\nIzrada sistema identifikacije i registracije životinja - "ASW Inženjering" potpisao ugovor sa Ministarstvom poljoprivrede Republike Srpske\nNa CEBIT-u uspešno prezentovan asw:mercantis - domaće IT rešenje za maloprodaju\nNa sajmu "CeBIT 2012" 15 srpskih preduzeća\nNa "Infofestu" od 2. do 8. oktobra u Miločeru učestvuje 39 kompanija iz ICT sektora\nAUDIOTEXT DS DOO BEOGRAD\nNEW MAZEL TOV DOO BEOGRAD


Projekat opštine finansira Ministarstvo za infrastrukturu | NisCafe\nProjekat opštine finansira Ministarstvo za infrastrukturu\nU Ministarstvo za infrastrukturu Vlade Republike Srbije, ministar Milutin Mrkonjić, podelio je rešenja predstavnicima 60 opština i gradova Srbije o pokretanju postupka javne nabavke, male vrednosti, za izgradnju infrastrukture u naseljima. Odlukom ministarstva prihvaćen je projekat Gradske opštine Palilula u Nišu, za realizaciju radova na izgradnji kolovoza i trotoara u ulici “Bubanjski heroji” II prilaz.\nRadnom sastanku u Vladi Srbije, u ime predsednika Opštine prof.dr Igora Novakovića prisustvovao je Miloš Stojković, član opštinskog Veća. “Za prvu fazu realizacije projekta u 2010.godini, na ime izgradnje kolovoza i trotora u ulici Bubanjski heroji, drugi prilaz, Gradskoj opštini Palilula, iz buxeta Republike Srbije, odobreno je 2,9 miliona dinara-istakao je većnik Stojković. Pored drugog prilaza, u ovom nasenju radiće se još četiri prilaza-kraka ulice “Bubanjski heroji” koji su obuhvaćeni projektom. Ukupna vrednost ove investicije Gradske opštine Palilula, koja je rađena po projektu Niskogradnje Niš, iznosi 19.650.559,45 dinara. Ovo je još jedan u nizu projekata koji su, zahavljujući rukovodstvu i projektnom timu ove organizacije lokalne samouprabe Grada Niša, uvećale budžet Opštine za poboljšanje kvaliteta života građana Palilule.\nFinansijska sredstva za ove namene, po rečima državnog sekretara dr Rajka Perića, mogle su biti u znatno većem iznosu za Grad Niš da je Skupština grada Niša ostvarila potrebnu koordinaciju sa svim gradskim opštinama. Ovako je usvojen samo projekat opštine Palilula. Očekujemo da u 2011 godini Grad Niš iskoristi namenska sredstva Ministarstva i konkuriše za saniranje posledica klizišta u Mramoru i Krušcu\nZa realizaciju infrastrukturnih projekata Ministarstvo za infrastrukturu je dodelilo sredstva i opštinama Nišavskoh upravnog okruga- Opštini Gadžin han i Merošina.


Grad Novi Pazar - Sedmim kolektivnim sunetom obuhvaćeno 130 mališana\nSedmim kolektivnim sunetom obuhvaćeno 130 mališana\n„Prijatelji Sandžaka“ iz Istanbula i grad Novi Pazar i Kancelarija za mlade i ove godine, po sedmi put, organizuju manifestaciju kolektivni sunet. Interesovanje porodica za ovakav način obavljanja verskog obreda sunećenja muških potomaka je izuzetan. Pomoćnik gradonačelnika Novog Pazara Faruk Suljević ističe da sem obavljanja propisa ovakav događaj ima i nekoliko drugih, takođe važnih elemenata.\n„U pitanju je i svojevrsno druženje dece koje vrlo lako može da preraste u nova prijateljstva. Možda oni zajedno jednom budu učesnici nekog našeg novog projekta koji ćemo realizovati sa grupom „Prijatelji Sanžaka“, kazao je ovom prilikom Suljević, izražavajući posebnu zahvalnost Salihu Hadžifejzoviću.\n„Reč je o čoveku koji je okupio neformalnu grupu „Prijatelji Sanžaka“ i koji se trudi da našu saradnju unapredimo, inicirajući stalno nove zajedničke projekte. Naš je dugogodišnji istinski prijatelj i promoviše ovaj kraj i Novi Pazar“, rekao je Suljević.\nU sedmogodišnjem trajanju kroz projekat je prošlo je preko 1000 dečaka. Ove godine je prijavljeno njih 130, a prema rečima Rešada Džuburovića, predstavnika Kancelarije, interesovanje građana uvek prevazilazi godišnju kvotu za prijavljivanje kandidata.\nPored „Prijatelja Sandžaka“, finansijsku podršku manifestaciji dale su turske opštine Pendik i Bajrampaša,a svoj doprinos dala je i Ambasada Republike Turske. Tradicionalna svečanost u okviru ovogodišnjeg kolektivnog suneta održaće se 10. Septembra u novopazarskom Kulturnom centru.


Platforma za progres: Tražimo hitna rješenja za odlagalište otpada Uborak – Kakanj-X\nZadnja izmjena 12 pro, 2019 128\nGrad Mostar, Hercegovačko-neretvanski kanton (HNK) i Federacija Bosna i Hercegovina trebaju potpisati sporazum u kojem će NVO ”Jer nas se tiče” biti svjedok. U tom sporazumu moraju biti navedene konkretne aktivnosti, termini izvršenja, odgovorni nosioci aktivnosti (institucije) sa imenima odgovornih lica te financijski izvori za realizaciju. Federacija BiH i HNK moraju se obavezati na finansijsku podršku.\n2. ”Srednjoročne mjere”\nMostar kao turistički grad zaslužuje biti ekološki napredni grad, navodi se u saopštenju.\nMostarizdvojenoVlada HNKdeponija UborakPlatforma za progres


Crna Gora donela nove zaštitne mere protiv korona virusa - IndeksOnline.rs\nNaslovna REGION Crna Gora Crna Gora donela nove zaštitne mere protiv korona virusa\nCrna Gora donela nove zaštitne mere protiv korona virusa\nPODGORICA – Od ponedeljka, 15. novembra u Crnoj Gori stupaju na snagu nove mere za zaštitu širenja korona virusa i one podrazumevaju zabranu za proslave, svadbe i doček Nove godine i druga masovna okupljanja na otvorenom.\nPredložene mere će za početak trajati do 1. decembra, zbog pogoršane epidemiološke situacije, a ministarka Jelena Borovinić-Bojović kaže da veruje da će zabrana okupljanja biti “potpuno trajna”.\nUz napomenu da situacija može i da se izmeni, ističe da ne veruje da će to moći da se dogoditi za kratko vreme.\nI Novogodišnji bazar u Podgorici, dodala je, biće održan uz posebne mere, a organizatoru s u upućene smernice.\nUslov za održavanje bazara je da budu postavljene odgovarajuće ograde i posedovanje kovid potvrde.\nNova mera podrazumeva i zabranu rada noćnih klubova, a rad ugostiteljskih objekata se ograničava.\nZabranjene su ekskurzije, kao i proslave rođendana, dok se boravak u kućama i stanovima preporučuje samo članovima domaćinstva.\nNavela je da vlada i dalje razmatra razmatra mogućnost da se od 1. decembra uvede obaveza posedovanja Nacionalne digitalne kovid potvrde za kompletnu javnu upravu – zdravstvo, prosvetu, Upravu policije i Vojsku, rekla je Borovinić-Bojović na konferenciji za novinare.\nNajavila da će od 1. decembra kovid potvrda biti obavezna i za ulazak u javni prevoz, tržne centre, teretane, poslovne prostore i poslovne zgrade u kojima delatnost obavljaju više od tri privredna društva, odnosno preduzetnika i objekti površine preko hiljadu metara kvadratnih u kojima se trguje na malo neprehrambene robe.\nPrethodni tekstSutra sunčano, temperatura do 15 stepeni\nSledeći tekstOTKRIVEN IDENTITET ŽENE ČIJE JE TELO BAČENO U IBAR: Policija rasvetlila ubistvo kod Ribarića\nVulin: Srbija ima najrespektabilniju vojsku i policiju u regionu\nPrivrednici iz Novog Pazara na Sarajevo Biznis Forumu\nBiševac sa predstavnicima Bajrampaše o učvršćivanju veza i saradnji\nFejzić očekuje da će Podgorica dobiti džamiju\nPredstavljen projekat “Nacionalno blago Bosne i Hercegovine”